Koulu alkaa – Kirjoittajapolku\nKirjoittanutkirjoittajapolku 4 marraskuun, 2020 4 marraskuun, 2020 Kategoria(t):maahanmuutto, Tarinoita\nElämällä on tapana alkaa soljua ihan samalla tavalla kuin tyhjällä tilalla on tapana täyttyä. Toiseksi mainittu tapahtuu siinä vaiheessa kun tulliin jumittunut kontti muutaman kuukauden jälkeen löytää tiensä tilavaan taloon, jota en kodiksi vielä tohdi kutsua. Omien, rakkaiden ja muistoilla kyllästettyjen tavaroiden laittaminen paikoilleen on sinänsä oikein mukavaa, mutta se on loppujen lopuksi aika nopeasti tehty. Päiviensä kuluttaminen uusia, kiiltäviä tavaroita ostaen saattaa jostakusta työhönsä kyllästyneestä jollain lailla kuullostaa aika mukavalta puuhalta, mutta elämänsisällöksi siitä ei ole. Tavarataivaat, joita uudessa kotikaupungissamme riittää, alkoivat nopeasti ahdistaa: sälää, krääsää, muovikasseja, kertakäyttömoskaa, muovilautasia, kahdeksantoista erilaista pakettia jauhoja ja säästäminen ostamalla mieluummin kahdeksan säkkiä takapuolenpyyhkimiseen tarkoitettua pehmopaperia sen yhden normaalin sijaan.\nSitten on tämä ylitsevuotava ystävällisyys: nuoret miehet, jotka Suomessa olisivat sulautuneet betoniseinään ennemmin kuin katsetta kohottamaan, avaavat ovia ja kyselevät kohteliaasti mitä täti-ihmiselle kuuluu! Virastoissa saattaa juuttua keskustelemaan suomen ja korean kielen yhtäläisyyksistä tai pikemminkin eroavaisuuksista, vaikkakaan yhteiseen johtopäätökseen lingvisti ja maailmanparantaja eivät sinällään pääse. Omasta mielipiteestä kannattaa pitää kiinni, tämä on hyvä oppia. Joka toiselta tapaamallani ihmiseltä tuntuu löytyvän side armaaseen, oi niin kalliiseen kotomaahan: tyttären kaverin kummin kaimalla oli huonetoveri Helsingistä. Ihmeteltävän moni on käynyt risteilyllä Pohjoismaissa ja Suomessahan se pieni merenneitokin nähtiin. Yritystä löytyy, sitä sitten itsekin.\nKoulu alkaa pitkän ja hartaan odottamisen ja jännittämisen jälkeen. Nyt on päivillä sisältöä: jonottaminen. Kun kirkkaankeltaiset koulubussit syöksähtävät liikeenteeseen kaahaamaan koko elämänmeno muuttuu. Äiti-ihmiset joutuvat muokkaamaan kesäisen rennot aikataulut muottiin, jossa lapsi pakataan ennen lähtöä ja otetaan vastaan määrättyyn kellonaikaan. Ja vaikka lapsi nyt sattuukin olemaan varsin omatoiminen ja itsenäinen viisitoistavuotias, niin eikös äidin siltikin kuulu pakata se banaani ja voileipä porkkananpalan kanssa siihen vastaostettuun lounasboksiin. Ja perjantain kunniaksi sitten maapähkinävoilla, joka puolen päivän boksissa hiostuneen kinkku-juusto -serkkunsa sijaan alkaa näyttäytyä jollain lailla järkevänä, vaikkeikaan terveellisenä, vaihtoehtona. Mutta jeesusvarjele näitä kaikkia säännöksiä, sääntöjä ja käytänteitä, jotka olisi pitänyt oppia.\nEnnen koulun alkua siellä tietenkin käydään tutustumassa kuten normaalisti kai kaikkialla, mutta asioita ymmärtämätön suomalaismamma ei tajua jutustella itseään tykö jokaisen opettajan luo. Eikä laittaa nimeään vapaaehtoislistoihin, joiden sisällöstä ei ota selvää erkkikään; lukio tuntuu olevan akronyymien luvattu maa, eikä niistä ensimmäistäkään selitetä yhdessäkään interwebin syvyyksistä löytyvässä sanakirjassa. Lapsukaiselle lyödään käteen kolmen sivun lista tarvikkeista, jotka ensimmäisenä päivänä tulisi olla mukana, sekä agenda, joka sisältää tärkeän informaation ja siten selättää suomalaisen iki-ihana teinikalenterin mennen tullen. Mamma saa jostain sellaisen käsityksen, että koko agendan tärkein funktio on vessaluvan ylöskirjaaminen, mutta yksityiskohtia tästä dilemmasta siihen ei ole sisällytetty eli lapsi laitetaan kouluun ilman tietoa siitä miten ja koska pissalla saa käydä.\nTarvikelistan kanssa mennään sitten citymarketin kokoiseen paperitarvikekauppaan, missä hyllyt jo pullottavat tyhjyyttään. Kunnianarvoisa äityli osaa ostaa värikynät, tarkalleen määritellyt kansiot, viivoitetut vai oliko se nyt ruuduitetut paperipinot, luokkaan lahjoitettavat tulostuspapeririisit ja oikeanlaiset päälleviivauskynät ajoissa, mutta suomalaismamma on aivan hukassa. Eikös näitä saadakaan enää koulusta? Ai hetkinen, se olikin suomalainen tapa; täällä näet koulusta saadaan (lainaan) tietokirjasarjan osia A-H sekä I-L kooltaan vastaavat oppikirjat, joita voi sitten joko raahata mukana tai ei, mutta jokainen paperi ja kynä tai kansio on hankittava itse. Maassa maan tavalla, mutta kaikkein haastavimmaksi sekä äidille että tyttärelle ei osoittaudu kupla otsassa -problematiikka vaan aamuherätys. Koulu siis alkaa joka päivä kello 7.15. Tasan. Sanoinko jo, että joka päivä.\nKouluun siis tietenkin pääsisi sillä iloisella bussilla, mutta vielä ei äiti uskalla laittaa tyttärensä henkeä alttiiksi tuontemattoman kuljettajan huomaan, sillä kuskaamalla kupeittensa hedelmää ihan itse, tuo hedelmä saa nukkua puoli tuntia pidempään. Bussi lähtisi 6.15 meidän kulmilta, mutta äidin pirssi starttaa vasta 6.45 tai hätätilanteessa 6.50, joten tähän vaihtoehtoon yhteistuumin päädytään. Ratkaisu ei ole omiaan tukemaan äitylin mielenterveyttä, mutta jostainhan ne kuuluisat äitipisteet on haalittava, kunnei tässä muutakaan tekemistä ole. Aikainen mato koloonsa käpertyy ja pyjamahousut on ihan ookoo aamuasu. Rutiini syntyy: lähtö siis varttia vaille seitsemän ja seitsemän minuutin matkan jälkeen jonotamme kiltisti (paitsi siis tietenkin ensimmäisenä aamuna äiti kävi saamassa kohteliaat moitteet aivan väärän – siis sen missä olisi ollut tilaa – risteyksen käyttämisestä) seitsemän minuuttia pariautojonossa kohtaan, johon lapsukaisen saa tipauttaa. Siis kaikkien muiden äitylien kanssa, joista osa lukee kirjaa, meikkaa tai jollain muulla lailla viihdyttää itseään tämän kaiken aikana; tähän täytyy siis panostaa.\nMutta niin siinä käy, että äityli on punttisalilla palelemassa jo kello 7.15 ja koko päivä siintää tylsänä ja merkityksettömänä edessä. Nouto-operaatiota voi alkaa suunnitella vasta puoli kahden paikkeilla, sillä lapsukaisvyöry alkaa ulostautua tasan kello 14.15. Tämä tarkoittaa sitä, että kymmenen yli kahden ja kolmen välillä kannattaa välttää katua, jonka varrella koulu sijaitsee. Tai muistaa varata vähintään kymmenen minuuttia ylimääräistä aikaa, kun noutojono seisoo kadunvarressa noin puolen kilometrin matkalla ja paikallispoliisi on katkaisemassa liikennettä, jotta noutajien lisäksi omilla autoillaan opinahjoon saapuneet mammanmussukkaiset pääsevät pois koulun pihasta. Tässä koulussa opiskelee liki 3000 oppilasta neljällä vuosiluokalla (vaikka oppitunnit eivät luokka-asteita noudatakaan), joten jos senioreita (siis valmistuvia) on tästä noin neljäsosa, se tekee reilu 500 oppilasta, jotka ehkä kenties ovat saaneet sen henkilökohtaisen parkkipaikan, jotta omalla autolla saa tulla. Myös bussien viuhinta alkaa samaan aikaan eli iso osa kipittää omaan bussiinsa, siis siihen johon heillä on lupa. Kaverin luokse ei koulubussilla saa siirtyä, bussilupa on ainoastaan omaan linjaan. Onneksi bussit ohjataan eri risteyksen kautta eli ne eivät ole tukkimassa noutokatua, vaan sitä toista.\nPohjoismainen optimisti koettaa aikansa keksiä keinoja, jolla jonotustoimenpidettä saattaisi lyhentää, sillä 20 minuutin jarrutus-pysähdys-hivutus-jarrutus -operaatio alkaa melko nopeasti tuntua riittävästi omaksutulta elämänkokemukselta, mutta huonolla menestyksellä. Silloin kun jälkikasvu olisi vaikkapa puoli kolmeksi hilattava lääkärin, hoitajan tai jonkin muun instanssin tarkistettavaksi, ylivoimaisesti nopein tapa vaatii saumatonta yhteistyötä ja pelisilmää. Äidin on osuttava oikeaan aikaan autojonon keskikohdan sähköpylvään kohdalle ja soitettava pikapuhelu: nyt! Sillon lapsi kipsuttaa harjanteen yli älä tallaa nurmikoita -käskyjä uhmaten jonon etupäähän, johon äiti autonsa siiheksi kihnuttaa. Siitä oli vielä se parinkymmenen metrin (joka jaloiksi olisi miellettävä) matka, jona ehtii hipsauttaa autonsa takaisin eteenpäin jatkavien väylälle. Jos aikataulutus ei mene nappiin, niin ollaan jumissa koulunpihaan kääntyvien kaistalla ja siinä sitä sitten saapi hakujonottaa parinkymmenen minuutin tuokion vaikka lapsukainen jo istuukin vieressäsi.\nÄidillä oli siis kovasti tekemistä kokonaiseksi tunniksi jokaisena arkipäivänä! Lapsilla sitäkin enemmän, sillä koulun päälle on kasa harrastuksia, mielenkiinnonkohteita ja puolipakollisisa kuvioita. Oma lapsukainen kuuluu siihen omituiseen vähemmistöön, joka ei harrasta puoliammattimaista urheilua, eli hänen ei tarvitse jäädä suoraan koulupäivän päätteeksi usean tunnin harjoitussessioon. Lapsi ei myöskään ole cheerleaderi eikä soita marssibändissä, jolloin viikonloput kuluisivat ensin harjoituksissa ja pelikaudella myös peleissä. Akateemisesti suuntautunut lapsukainen hoitaa neljän vuoden liikkumiset yhden lukukauden aikana, jolloin sama alkuverryttelyrutiini tulee melkoisen tutuksi. Se siitä sitten. Silti tekemistä riittää, sillä pisteitä tulevaisuutta varten pitää kerätä vapaaehtoishommista ja muista kerhoista, joita löytyy kaikkien mahdollisten mielenkiinnonkohteiden mukaan. Ja kaiken päälle kotitehtävät, joiden pakertamiseen menee oma aikansa. Varsinkin kun kielitestuksen mukana tuli hyppy kolmesta metristä suoraan ylemmän tason äidinkielen (siis englannin) ryhmään. Ensimmäinen luettava kirja on Roomeo ja Julia.\nTakaisin Tokaan viikkoon


Mari Kiviniemi haluaisi jatkaa pääministerinä – Digitalisierung Produktivität Industrie 4.0\nVorheriger Beitrag Jutta Urpilainen tähtää pääministeriksi\nNächster Beitrag Tehdäänkö Jyrkistä pääministeri?\n2 Kommentare zu „Mari Kiviniemi haluaisi jatkaa pääministerinä“\nJanuar 15, 2011 um 19:36\nEi ole varmaa voittajaa ei. Varmoja häviäjiä voimme jo veikkailla ja siihen ruotiin on Jutta jo vahvoilla.\nVoihan se olla niinkin, että Jutta sanoo voittaneensa jos tulee kakkoseksi ja saa yli 19% äänisaaliin.?\nMari on hoitanut hommansa juuri niin värittömän virheettömästi ettei paremmasta väliä.Emme oikeastaaan tiedä mitä mieltä hän on ylipäätään mistään.Hän ei ole tehnyt aloitteita ja muiden aloitteet hän toteaa liiotteluksi ja ennenaikaisiksi.Kuntien yhdistyminen ja pankkientukipaketit ovat hänelle jotain rutiiniomaista, josta ei innostuta suuntaan tai toiseen.Hangarround pääministeri josta parhaiten muistaa kauniin vartalon kaaren ja kesäisen keltaiset mekot harmaan Merkelin rinnalla.Marilla on nyt saumansa, mutta se ei innosta koko Kepulandian kenttää.Mari on tulevaisuuden nainen, mutta onko puolue väärä?\nJäljelle jää siis Katainen.Väritön pojuksi haukuttu, joka on kunnnialla ääni väristen selvinnyt itselleen liiankin vaikeista asioista.Hän olis mieluimmin käyttänyt sanaa „fantastinen“…“täpinöissään“ jne.Positiiviset sanat sopivat hänelle.\nOnko jossain joku yllätysnimi? Eikö kansalle kerrota kuka se on? Olisiko Heinäluoma demarien todellinen pm?\nEi se taitaisi heitä pelastaa.Häviön leima on Eeron otsassa ennestään.Luopujan maine ei anna aihetta innostua.\nkaiken harmaan keskellä lauantain aamutv tarjosi palasen Niinistöä.En välttynyt vertailemasta Niinistöä tuohon nyt istuvaan juristiin.\nSama koulutus ja tämä toinen synnytti minussa monta ajatusta ja järjenjuoksua.Kaikessa harmaudessaan edes ajatuksia.\nEn muista istuvan juristin uudenvuodenpuheesta yhtään ajatusta.Oliko niitä? Haluaako Niinistö? Luulen että lopulta haluaa, mutta parasta olisi jos ehdokkuus olisi laajempaa kuin Kokkarien. Ahtisaaren mallinen valinta? Nyt kun demarit vetoavat koko ajan Niinistön mielipiteisiin niin olisihan se noin samaa mieltä oleville valmis ehdokas. Työväen mies Sauli.\nJanuar 16, 2011 um 16:20\nTobe, ei ole varmaa voittajaa. Saulin ja Jyrkin kinastelu kertoo, ettei kokoomuskaan marssi tasatahtiin. Sooloilijoita löytyy sieltäkin. Jutan ja Michaelin urat ovat vaakalaudalla, jos eivät pääse vaalivoittoon tai hallitukseen. Kuka johtaa surkastuvaa SDP:tä sen jälkeen. Jälkikasvua en oikein tunnista. Paasio-dynastian tytärkö tulee Turust duunareita vetämään? Onko muita alle kuuskymppistä?


Asia, jonka Minna Kuukka pelkää jatkossa tuovan ongelmia MasterChef-kisassa - Uutiset - Radio Nova\nAsia, jonka Minna Kuukka pelkää jatkossa tuovan ongelmia MasterChef-kisassa\n17.03.2021 10:15 - Minna Kuukka\nKolmannen MasterChef VIP -jakson kuvauspäivän aamuna odoteltiin studion ulkopuolella portaikossa valkoisissa essuissamme kuvausten alkamista. Aistinvarainen havainto oli koko porukalla täsmälleen sama: kalaa. Tai mereneläviä. Lapsuuden uunilohi vilahti mielessä. Onko jotain muita kalaruokia olemassa?\nStudiossa odotti kankaalla peitetty pöytä ja selvisi, että homma nytkähtäisi liikkeelle tunnistustehtävällä. Taas kerran tehtävä, joka varmaan kotisohvalla olisi tuntunut hyvin simppeliltä, mutta siinä hetken päällä jopa tutuista tutuin hauki alkoi epäilyttää. Voiko se olla se? Vaiko sittenkin joku muu? Itse tunsin, miten kovana kalamiehenä muistoissa elävä vaarini seurasi jostain pilvenreunalta tilannetta ja vähän nolotti jo valmiiksi.\nTervetuloa kalapöydän ääreen. Tehtävänä oli nimetä sen antimet. (kuva: MTV3)\nYksi kerrallaan hutiarvauksen tehneet joutuivat painetehtäväriviin ja jossain niissä haminoissa lähdin alhaisesti pelaamaan. Ylärivin muikut oli tunnistettu jo pariin otteeseen väärin ja vaikka tiesin hopeakylkien nimen, päätin säästää vastaustani seuraavalle kierrokselle ja heitin itsevarmana ’tietona’, että eturivissä oli miekkakala.\nSaman tien vastattuani verkkokalvolle heijastui kuva, jossa jättikokoista kalaa vinssataan kalastusveneen kannelle. Se, se iso mötkäle on miekkakala, ei suinkaan se pieni pitkänenäinen fisu siinä tunnistuspöydällä. Eipä muuta kuin pudotusriviin. Moikka vaari ja sorry.\nHarmitti ne muikut. Lapsesta asti kun on viettänyt Keiteleen muikkuvesien äärellä kesät mummulassa Viitasaarella, jonka vaakunassakin on seitsemän – kyllä – muikkua. Pitikö pelailla? Toisaalta toki nyt pääsi kokkamaan ja ottamaan tuntumaa ensimmäisen kerran myös mustaan essuun. Yksi sellaiseen sonnustautunut jättäisi tänään leikin tähän.\nTehtävänä oli inspiroitua Tomi Björkin annoksesta ja luoda oma versio. (kuva: MTV3)\nPainetehtävä oli kyllä ihan mielenkiintoinen. Oma versiointi ranskalaisklassikko bouillabaissesta, tuoksuvasta kala-äyriäiskeitosta, jota maustaa tomaatti, valkoviini, appelsiini ja sahrami. Lähdin mielessäni väsäämään kirkasliemistä soppaa, johon lisäisin muutaman palan vaaleaa kalaa ja pari simpukkaa. Kun ohjelmaa nyt katsoi, oli vähän kuin olisi seurannut jonkun vieraan toimintaa siinä hellan äärellä. Sahramia en osannut oikein lisätä liemeeni, mutta koska halusin sen mukaan, pyöräytin kylkeen nopeat sämpylät, jotka maustoin sahramilla. Koska sellaisia en ollut aiemmin tehnyt, jaoin taikinan kahtia ja toisesta puolesta jätin varmuudeksi sahramin pois.\nVasta nyt valmiissa ohjelmassa olen nähnyt kanssakilpailijoiden esittelypätkät. Onneksi niitä ei vielä kuvausten aikaan ollut katsottavissa, olisin luultavasti joutunut häpsinkiin siitä, että usea totesi olevansa kokkaajana kokeilija. Sellainen, joka ei turhaan reseptejä tuijottele vaan säveltää ja testaa ja oikoo ja tekee joka kerran asiat vähän eri tavoin. Sellainen, jollainen en itse ole ollenkaan.\nNiin paljon kun on tähän ikään mennessä ehtinyt paistaa ja keittää ja hämmentää, olen suurimman osan kokkailuista turvautunut jollain lailla reseptiin. On jäänyt painamatta mieleen ainesosien määriä ja suhteita ja koko ainesosia ylipäänsä. Ainahan voi googlata reseptin. Tai tsekata keittokirjasta. No, aina ei voi. MasterChef-keittiössä ei voi. Vahva epäily, että ongelmia tämän suhteen olisi vielä jossain kohtaa luvassa.\nNuo mainitut sämpylät ovat juustopiiraan ohella liki ainoa leipomisresepti, jonka osaan ulkoa ja nyt sitten tämän kolmosjakson myötä nämä molemmat kortit on jo lyöty pöytään. Jatkossa olisin ongelmissa.\nJa sen kirkkaan kalaliemen kanssa olin jo nyt. Tomaatit tai joku muu mukana kiehunut raaka-aine, sipuli ja fenkolikin epäilyksenalaisia, oli tehnyt siitä sameaa. Oli otettava käyttöön suunnitelma b, jota ei ollut. Lopputulema oli kuitenkin aivan ok, hieman kermainen, sileä ja aivan kelvollisen makuinen liemi, oma versioni rouille-kastikkeesta (en kuollakseni muista, mitä siihen laitoin) ja ne sahramisämpylät. Annoksella pääsin jatkoon kisassa."\nTuntia myöhemmin Minnan annos näytti tältä. (kuva: MTV3)\nOhjelmaa kuvatessa meillä ei ollut tietoa, miten tuomarit touhujamme kommentoivat kokkauksen aikana ja mitä mieltä he annoksistamme olivat maistellessaan. Näiden seuraaminen onkin ollut nyt valmista ohjelmaa katsoessa kiinnostavaa.\nYllättävän kuumottava oli tämä kalatehtävä, vaikka jotenkin olin ajatellut olevani vahvoilla kalojen suhteen. Lihan kanssa sitten taas olisin puhtaasti lirissä, lihaa kokkaan kovin harvoin ja vahva fiilis oli, että niihin liittyvä tehtävä olisi ihan nurkan takana.\nLaitan tähän vielä noiden paniikkisämpylöiden ohjeen. Tämä on ihan superhyvä, helppo ja onnistuu aina.\n1,5-2 rkl juoksevaa hunajaa -> nämä sekaisin (kyllä, hiiva liukenee hunajaan)\nLisää sitten 5dl vettä+1dl maitoa kädenlämpöisenä sekaan\nLopuksi sekoita, älä vaivaa, mukaan noin 11 dl vehnäjauhoja.Taikina saa jäädä aika löysäksi.\nAnna kohota 1-1,5h (tää vaihe tosin oli kisassa mulla paljon lyhyempi)\nKaada jauhotetulle alustalle ja ripottele taikinan pintaankin jauhoja.\nLeikkaa lastalla tai veitsellä epäsäännöllisiä sämpylöitä ja nosta pellille.\nPaista kuumassa 250 asteisessa uunissa 10-15 minuuttia, kunnes saavat väriä.\nÄlä jäähdytä pyyhkeen alla, ettei rapea kuori pehmene.\nLue myös: MasterChef-kisan toisessa jaksossa nähtiin tehtävä, joka sai Minna Kuukan kädet vapisemaan


Venäjän-mielinen Donetskin kansantasavallan johtaja kuoli räjähdyksessä Ukrainassa – Venäjä syyttää kuolemasta Ukrainan hallintoa - Päivän lehti 1.9.2018 | HS.fi\nVenäjän-mielinen Donetskin kansantasavallan johtaja kuoli räjähdyksessä Ukrainassa – Venäjä syyttää kuolemasta Ukrainan hallintoa\nUkrainan turvallisuuspalvelu kiistää väitteet siitä, että Ukrainan hallinto olisi sekaantunut kapinallisjohtajan kuolemaan.\nVenäjän-mielinen Donetskin kansantasavallan johtaja kuoli räjähdyksessä Ukrainassa – Venäjä syyttää kuolemasta\nAleksander Zahartšenko maaliskuussa 2018 Ukrainan Donetskissa. (KUVA: Alexander Ermochenko / Reuters)\nJulkaistu: 31.8.2018 20:01 , Päivitetty: 31.8.2018 23:16\nVenäjän-mielinen ukrainalainen kapinallisjohtaja Aleksander Zahartšenko on kuollut räjähdyksessä Ukrainan Donetskissa, kertoo uutistoimisto Reuters. Räjähdys tapahtui kahvilassa. Zahartšenko oli Itä-Ukrainan Venäjän-mielisten separatistien perustaman Donetskin kansantasavallan johtaja.


Kahvia ja kirjaimia: Tyhjä\nNäyttää vähän siltä, että minä ja Hämeen-Anttilan Perijät ei olla ihan yhteensopivia. Olen lukenut vähän päälle kolmekymmentä sivua ja jokainen sivu on ollut aika tuskasta . Mikään ei nappaa, tai ei ole toistaiseksi napannut. Ajattelin sinnitellä edes sen sata sivua, ennen kun annan periksi.\nTänään kävin Kaisassa kirjoittamassa. Jaksoin neljä tuntia. Olin aamusta kaksi tuntia, sitten kävin lounaalla ja sitten jatkoin vielä pari tuntia.\nNyt olen ihan tyhjä. En jaksa kirjoittaa, enkä edes lukea. Yritin kumpaakin mutta ei siitä tullut mitään. Nyt katson Scrivener Bootcampia youtubesta ja kirjoitan tätä. Juon myös valkosipuliteetä koska aamulla satoi ja kun palasin lounaalta olin ihan jäässä. Ei tullut mieleenkään aamulla, että heinäkuussa kannattaa ottaa hanskat ja kaulaliinaa mukaan, vaikka tänään niille olisi ollut tarvetta.\nVaikka olen nyt ihan hyödytön, kirjoituspäivä Kaisassa oli ihana. Jos saisin näitä edes kaksi per. viikko loman aikana E tulee olemaan tosi hyvässä kuosissa kun syyskuussa alkaa työt ja koulu ja arki ja kaikki muukin.\nTämä Scrivener Bootcamp on ihan kiva, vaikkakin turhan hidastempoinen.\nLähettänyt E.K klo 21:25


Aiski Ryökäs aloittaa Vihreiden Naisten järjestö- ja viestintäsuunnittelijana | Vihreät Naiset - Gröna Kvinnor\nVihreiden Naisten järjestö- ja viestintäsuunnittelijana aloittaa 2.12.2020 valtiotieteiden maisteri Aiski Ryökäs. Ryökäs siirtyy Vihreisiin Naisiin Helsinki Pride -yhteisöstä, jossa hän on toiminut vapaaehtoistoiminnan ja osallisuuden asiantuntijana.\nOlen innoissani tästä mahdollisuudesta päästä rakentamaan tasa-arvoisempaa yhteiskuntaa vihreän feminismin arvoja edistäen. Maltan tuskin odottaa, että pääsen kuntavaalikampanjoinnin vauhtiin yhdessä kaikkien ViNan vapaaehtoisten ja aktiivien kanssa, Ryökäs sanoo.\nRyökäs on työskennellyt aiemmin mm. kansainvälisten hankkeiden ja varainhankinnan päällikkönä Unkarin Helsinki-komiteassa. Hänellä on pitkä kokemus ihmisoikeusaktivismista, vapaaehtoisten innostamisesta sekä viestinnästä niin Unkarissa kuin Suomessakin.


Nestes�ili�t | Varuste.net\nCoghlans Camp Jug -Kokoonpainuva vesis�ili� 8L\nKevyt vesipussi vaihtoehdoksi muovipulloille. Sis�lt�� kiinnityshihnat reppuun. Valmistettu repeytym�tt�m�st� ja vesitiiviist� materiaalista. K�ytt�mahdollisuuksia: -Retkisuihku -Tyyny/istuinalusta...\nFox 2 L Replacement Bladder\nFox 3 L Replacement Bladder\nOrtlieb Nestepussi 4L\nEr� lehti 5E/2007 ''Toimi t�ydellisesti. Ainoa tuomio oli miksi t�ll�ista ei ole ollut mukana aiemmin''. Pieneen tilaan kasaan taittuva vati, jota retkeilless� tai esim. meloessa vo...\nHinta 28.80 €\nPlatypus Platy Water Tank 2,0L\nKannettava nestes�ili� kierrekorkilla. Nestes�ili�ss� avattava vetoketju, joka mahdollistaa s�ili�n puhdistuksen ja helpon/nopean t�yt�n.\nMSR Dromlite Nestes�ili�\nKest�v� ultrakevyt nestes�ili� 200 denierin Cordurasta. BPA-vapaat materiaalit.\nHinta 40.40 €\nPlatypus Platy Water Tank 6,0L\nHinta 44.90 €(Suositushinta 49.50 €)\nGeigerrig 2L Nestes�ili�\n2 l:n nestes�ili� Geigerrig-juomareppuun. K�tev�sti irrotettavaa nestes�ili�t� on helppo k�ytt��. Geigerrig-juomarepun nestes�ili�n voit pest� astianpesukoneessa.\nHinta 49.60 €\nIso vesis�ili� pidemmille retkille esimerkiksi meriolosuhteissa. S�ili� toimii vesitynnyrin� ja vaikkapa suihkuna. MSR:n Dromedary Bagit on tehty kest�v�st� Cordura nylonista ja pinnoitettu polyure...\nHinta 49.90 €(Suositushinta 54.00 €)\nGeigerrig 3L Nestes�ili�\nSuurempi, kolmelitrainen nestes�ili� Geigerrig-juomarepulle – muista my�s pienempi kaksilitrainen. Juomas�ili�n k�ytt�minen on helppoa – lis�ksi sen voi pest� astianpesukoneessa.\nCamelbak Omega plus 2-Litraa\n2-3+ tuntia hallittua nesteytyst� tarjoava juomaratkaisu. Helposti t�ytett�v� ja helposti puhdistettava sek� kuivattava juomas�ili� pikairroitettavalla letkulla ja ergonomisella suukappalella. Idea...\nCamelbaK Antidote MilS juomas�ili� 2L\nHallittua nesteytyst� tarjoava uusi Mil Spec Antidote juomaratkaisu. Suunniteltu sotilask�ytt��n. Helposti t�ytett�v�, puhdistettava ja kuivattava matalaprofiilinen juomas�ili� mahdollistaa liikkum...\nCamelbaK Antidote MilS juomas�ili� 3L Short\nHallittua nesteytyst� tarjoava uusi Mil Spec Antidote Short juomaratkaisu. Suunniteltu sotilask�ytt��n, sama lyhyt malli joka on Ambushissa. Helposti t�ytett�v�, puhdistettava ja kuivattava matalap...\nCamelbaK Antidote MilS juomas�ili� 3L Long\nHinta 59.90 €(Suositushinta 62.90 €)\nCamelbak UnBottle 3L -juomas�ili�\nNerokas ja helppo tapa lis�t� t�ydellinen 2-3+h nesteytysratkaisu mihin tahansa reppuun. Yksi mallistomme suosituimpia tuotteita. Soveltuu kaikkeen k�ytt��n, kaikkiin lajeihin ja harrastuksiin, my�...\nUnbottlen talviversio. Helppo tapa lis�t� t�ydellinen 2-3+h nesteytysratkaisu mihin tahansa reppuun. - Omega HydroTanium 2L s�ili�, jolla ikuinen takuu. Sijoitettu t�ysin eristettyyn kuoreen pit�en...\nUnbottlen talviversio. Helppo tapa lis�t� t�ydellinen 2-3+h nesteytysratkaisu mihin tahansa reppuun. - Omega HydroTanium 3L s�ili�, jolla ikuinen takuu. Sijoitettu t�ysin eristettyyn kuoreen pit�en...\nMatkustus » Hygieniatuotteet » Retkisuihkut\nUlkoilu » Vaatteet » Paidat » Urheilupaidat » Naisten » Camelbak RaceBak Women 2,1L\nUlkoilu » Vaatteet » Paidat » Urheilupaidat » Miesten » Camelbak RaceBak Men 2,1L


Helsinki Chamber Music Festival 2019 | Helsinki\nHinta: 30€ / 25€ / 15€ / Vapaa pääsy\nHelsinki Chamber Music Festival on kansainvälinen kamarimusiikkifestivaali, joka järjestetään kolmatta kertaa Helsingin historiallisessa keskustassa 3.–6.7.2019. Festivaali tarjoaa korkeatasoisia konserttielämyksiä keskeisellä paikalla Torikortteleiden, Senaatintorin ja historiallisen Helsingin ympäristössä. Alueen arkkitehtuuriltaan ainutlaatuiset jugendsalit, Torikortteleiden vasta remontoidut kahvilat sekä keskustan kirkot tarjoavat idylliset puitteet persoonallisille konserttikokonaisuuksille.\nRobert's Coffee Jugend (Pohjoisesplanadi 19), Vapaa pääsy\n3.7.2019 klo 14.00\nTervetuloa mukaan vuoden 2019 festivaalin avajaisiin Lars Sonckin suunnittelemaan upeaan Jugendsaliin. Konsertissa on kuultavissa raikas kattaus romantiikan ajan musiikkia pianolle, viululle ja sellolle. Esityksen aikana voi nauttia kahvilan suolaisista ja makeista herkuista.\nJuhlasali G18 (Yrjönkatu 18), 25€/15€\n3.7.2019 klo 19.00\nBritannia on muutakin kuin Brexit ja Elgarin sellokonsertto – muun muassa mieleenpainuvaa ja vaikuttavaa kamarimusiikkia. Neljä Britannian suursäveltäjää Benjamin Britten, Ralph Vaughan Williams, Edward Elgar ja William Walton saavat ansaitsemansa teemakonsertin juhlavassa Juhlasali G18:ssa.\nGalerie Forsblom (Lönnrotinkatu 5), 15€\n4.7.2019 klo 17.00\nHur låter den nya nordiska musiken på 2010-talet? Raikas iltapäiväkonsertti Galerie Forsblomissa, jonka aikana voi tutustua taidemaalari Marika Mäkelän näyttelyn taideteoksiin.\nSköne (Kanavanranta 7D), 15€\n4.7.2019 klo 20.00\nTässä konsertissa tyylilajeilla ei ole rajoja! Kriteerinä on musiikki, joka ei jätä kuulijoitaan kylmäksi - taiteilijoista puhumattakaan. Rennon illanvieton aikana kuullaan musiikkia minimalismista poppiin. Yleisö pääsee myös testaamaan tietämystään musiikkivisassa.\n30 MIN OF CLASSICAL\nCafé Engel (Aleksanterinkatu 26), Vapaa pääsy\n5.7.2019 klo 12.00\nTunnelmallinen kahvilakonserttisarja on kotiutunut Café Engelin idylliseen sisäpihaan. Konsertissa soivat Beethovenin, Bachin ja Martin?n sävelet.\nTuomiokirkko (Unioninkatu 29), 25€/15€\n5.7.2019 klo 20.00\nTuomiokirkon valoisa kirkkosali täyttyy barokkimusiikin huumasta, vauhdista ja Suuren Soiton riemusta. Kesäillan konsertin ohjelmistossa on Corellin, Vivaldin ja Geminianin Concerto Grossot. Sokerina pohjalla festivaalin jousisoittajat esittävät J. S. Bachin cembalokonserton solistinaan cembalotaiteilija Ilpo Laspas.\nHelsingin kaupunginmuseo (Aleksanterinkatu 16), Vapaa pääsy\n6.7.2019 klo 12.00\nLastenooppera lempeästä, kukkasia haistelevasta Ferdinand-härästä on koko perheen opettavainen musiikkituokio kaupunginmuseon lapsiystävällisessä aulassa. Soveltuu ikävuosille 0-110.\nTemppeliaukionkirkko (Lutherinkatu 3), 30€/20€\n6.7.2019 klo 19.00\nKamarimusiikkijuhla huipentuu gaalatunnelmiin monumentaalisessa Temppeliaukion kirkossa. Kallion suojissa kuullaan kamarimusiikin suurteoksia Brahmsilta, Debussyltä, Pärtiltä ja Rahmaninovilta.\nLiput ennakkoon osoitteesta tiketti.fi ( palv. maksu) tai tuntia ennen konsertin alkamista tapahtumapaikalla.


Pakkosuomi uhan alla Ahvenanmaalla - Sveriges Radio Finska | Sveriges Radio\nPakkosuomi uhan alla Ahvenanmaalla\nAhvenanmaan ja Manner-Suomen välillä muhii uusi kieliriita. Ahvenanmaan maakuntahallitus kaavailee pakkosuomen pullauttamista pois lukion oppimäärästä. Hanke herättää kiivasta vastusta Suomessa, jossa Ahvenanmaan aikeiden uskotaan herättävän henkiin keskustelun ruotsin asemasta suomalaiskouluissa.\nTahvanainen uskoo, että mikäli pakkosuomi hylätään Ahvenmaalla kysymys pakkoruotsista herää henkii myös Manner-Suomen puolella. Päätös Ahvenanmaan lukion suomen opetuksen kohtalosta tehdään kevään aikana.\nCamilla Gunnell: vapaaehtoisuus ei heikennä kiinnostusta suomenkieltä kohtaan


Loeb: Kimin pitää luottaa nuotteihin | Urheilu | Iltalehti.fi\nLoeb: Kimin pitää luottaa nuotteihin\nTorstai 30.7.2009 klo 14.52\nSebastien Loeb uskoo, että Kimi Räikkönen nauttii Suomen MM-rallista.\nSebastien Loeb (vas.) ja Kimi Räikkönen tapasivat Jyväskylän MM-rallin virallisessa tiedotustilaisuudessa. (JARNO JUUTI)\n- Vaikeinta on tehdä nuotteja ja luottaa niihin, kun on ajanut pätkät läpi vain pari kertaa. Siihen tarvitaan kokemusta, Citroen-kuski Sebastien Loeb ohjasti ensimmäiseen MM-ralliinsa osallistuvaa Kimi Räikköstä.\nKimin kartturina Suomen MM-rallissa toimii kokenut Kaj Lindström.\n- Olen varma, että hänellä tulee olemaan hauskaa, kun hän liukuu kovaa vauhtia metsässä. Se tulee olemaan täysin erilaista kuin mihin hän tottunut, rallin viisinkertainen maailmanmestari sanoi.\nKimi oli ranskalaiskuskin kanssa samoilla linjoilla.\n- Se on ehdottomasti kaikkein tärkeintä rallissa. Ilman niitä et mitenkään voi ajaa kovaa. Se on jotain täysin erilaista. Kaikki voivat ajaa, no ehkä eivät ihan kaikki, mutta kaikki voivat olla lähellä samaa vauhtia. Nuotit tekevät kuitenkin eron, Kimi nyökytteli Loebin vieressä Suomen MM-rallin virallisessa lehdistötilaisuudessa.\nVaikka Räikkönen on ehtinyt osallistumaan jo muutamaan ralliin, myönsi hän, että vielä on paljon opittavaa.\n- Ottaa aikaa oppia. Välillä teet virheitä. Ei ole helppoa tietää mihin mennä ja mihin hypätä ja laskeudutko ylipäätänsä hypystä tielle. Toivottavasti meillä on hyvät nuotit. Otan tämän oppimiskokemuksena.


Kuusivuotissuunnitelma: Yheenveto 08/16: Ylimääräisiä kuluja\nTilanne 1.9.2016 (3/72) suluissa lähtötilanne 1.6.2016\nAsunnosta maksettu: 62 988 euroa (60 771)\nSäästötilillä: 7 832 euroa (10 901)\nMuilla tileillä: 643 euroa(?)\nKäteisenä: 405 euroa (510)\nArvosuustilillä: 1 708 euroa (400)\nOsakkeiden markkina-arvo: 2 745 euroa (324)\nRahastoissa: 3706 uroa (2 450)\nYhteensä euroa 80 027, tavoitteesta kasassa 50 %(75 296)\nPuuttuu 79 973 euuroa, ka 1 159 euroa/kk (84 704)\nSäästöt ilman asuntoa 17 039 euroa, tavoitteesta 28 % (14 525)\nPuuttuu 42 691 euroa, ka 622 €/kk (45 475)\nVarallisuus karttui elokuussa 779 euroa, ilman asunnon osuutta 224 euroa.\nVaikka päästiin säästötavoitteeseen, oli elokuussa paljon ylimääräisiä kuluja.\nHautajaisadressi 14 €\nBabyshower-yhteislahja + nyyttäriviemiset 28 €\nSynttärilahja 15 €\nKoiran eläinlääkäri 400 (minun osuuteni)\nUusi kirppispöytä, joka toivottavasti maksaa itsensä takaisin 40 €\nAvoimen yliopiston kurssi 90 €\nSäilytysratkaisu komeroon torista 20€\nRisteily 50 €\nOnneksi näitä menoja kompensoimassa oli poikkeuksellisen paljon lisätuloja\nLisätulot 150 €\nKirppis ja muut myynnit 190 €\nVakuutuksesta 180 €, joka tosin menee myöhemmin tabletin korjaukseen.\nJos rikkinäinen tabletti olisi korjattu tässä kuussa säästöön olisi jäänyt 75 euroa. Sinäänsä olen kuitenkin tyytyväinen, koska mihinkään turhaan tai suunnittelemattomaan en tuhlannut.\nRuokatilin saldo oli plusmerkkinen, mikä on aina hyvä juttu. Plussaa olisi ollut kuitenkin huomattavasti enemmän ilman Ruotsin risteilyä ja terveyskuluja, jotka veivät budjetista melkein 400 euroa. Muita ylimääräisiä kuluja olivat ristäislahja, Ikea-shoppailut ja hajonneen pyöränrenkaan korjaus. Kuukauden paras saavutus oli ruokaostosten saaminen alle 500 euron, mikä on yli 200 euroa vähemmän kuin viime vuonna keskimäärin kuukaudessa.\nRuotsin risteily verotti käyttörahoja ja ruokatiliä yhteensä noin 250 euroa edellisessä kuussa käytetyn 88 euron lisäksi. Turhaa krääsää, jos Harri Hylje-pehmolelua lapselle ei lasketa, ei ostettu. Nyt panostettiin elämyksiin. Käytiin huvipuistossa, eläintarhassa ja syötiin hyvin. Oikein kivaa oli, eli hyvin kulutettu nekin rahat.\nKokonaisuudessa olen tyytyväinen, että saatiin edes jotain ylimääräistä säästöön. Elokuussa oli paljon ylimääräisiä kuluja, joista kirjoitin aikaisemmin maksuahdistus- tekstissä. Siitä olen tyytyväinen, että karsimalla muita kuluja saimme mahtumaan budjettiin Ruotsin risteilyn, avoimen yliopiston kurssin, koiran hammaslääkräin, terveyskuluja ja ison kasan lahjoja. Ensi kuussa tulossa on vakuutusten loppulasku ja tabletinkorjaus, jotka on mahdutettava budjettiin.\nTunnisteet: budjetti, kuukauden tulos, lisätuloja, osakkeet, raha, sijoittaminen, säästäminen, talous, Tavoitteet


Sukupuolten välisiä palkkaeroja eri puolilla EU:ta, mutta slovenialaiset ja puolalaiset naiset osoittavat, miten niistä voi päästä eroon - 02-11-2016 - WageIndicator.fi\nSukupuolten välisiä palkkaeroja eri puolilla EU:ta, mutta slovenialaiset ja puolalaiset naiset osoittavat, miten niistä voi päästä eroon - 02-11-2016\nSukupuolten välisiä palkkaeroja eri puolilla EU:ta, mutta slovenialaiset ja puolalaiset naiset osoittavat, miten niistä voi päästä eroon - 02-11-2016 https://wageindicator.fi/palkkaus/tasa-arvoinen-palkka/sukupuolten-valisia-palkkaeroja-eri-puolilla-eu-ta-mutta-slovenialaiset-ja-puolalaiset-naiset-osoittavat-miten-niista-voi-paasta-eroon-02-11-2016 https://wageindicator.fi/@@site-logo/wageindicator.png\nEri puolilla EU:ta on paljon sukupuolten välisiä palkkaeroja ts. naisille maksetaan epätasa-arvoista palkkaa työstä, joka on samanarvoista kuin heidän miespuolisten kollegoidensa työ. Kaikissa EU:n jäsenvaltioissa esiintyy sitkeästi kyseisiä palkkaeroja, jotka vaihtelevat Balkanin maan Slovenian keskimäärin ainoastaan 1 %:n erosta valtavaan 28 %:n eroon Baltian maassa Virossa. EU:n suurimmissa kansantalouksissa Saksassa, Ranskassa ja Isossa-Britanniassa sukupuolten väliset palkkaerot ovat 22, 20 ja 16 % tässä järjestyksessä. Tyypillisesti sukupuolten väliset palkkaerot vaihtelevat 10 ja 20 %:n välillä. Tämä kuvio toistaa itseään, kun otetaan huomioon työntekijöiden nettopalkan lisäksi maksettavat bonukset ja lisät. Euroopan kartalla näkyy kuitenkin muutamia valonpilkahduksia naisille.\nEnsinnäkin ja ennen kaikkea Slovenia. Sen lisäksi, ettei maassa juurikaan ole sukupuolisyrjintää ylipäänsä (keskimäärin 1 %), naiset saavat miehiä enemmän bonuksia ja lisiä. He saavat enemmän ylityökorvauksia, enemmän kulukorvauksia, enemmän vuosibonuksia ja lomarahoja. Lisäksi he osallistuvat enemmän lastenhoitojärjestelyihin, sairaus- ja eläkerahastoihin kuin slovenialaiset miehet. Ainoa toinen EU:n jäsenvaltio, jossa naisilla on suhteellisen vahva neuvotteluasema, näyttää olevan Puola. Siellä keskimääräinen sukupuolten välinen palkkaero on yhä miesten hyväksi 5 % (melko matala Euroopan mittakaavassa). Mutta luontoisetujen osalta naiset hankkivat itselleen paremmat sopimukset tulosperusteisena palkkana, kulukorvauksina, bonuksina ja lisinä. Puolalaiset miehet tosin osallistuvat useammin eläke- ja sairausvakuutusohjelmiin.\nRanskan, Saksan ja Ison-Britannian suurten kansantalouksien lisäksi, joissa naiset ovat miesten perässä bonusten ja lisien osalta, on mainittava Italia, Espanja, Portugali, Belgia, Alankomaat, Irlanti, Skandinavian maat sekä Keski-Euroopan maat Itävalta, Unkari ja Romania. Jäljelle jää muutama poikkeava maa, joissa naisilla on miehiä paremmat luontoisedut yhden tai useamman tutkitun luontoisedun osalta (katso alla oleva taulukko).\nTasa-arvoisinta kohtelua esiintyy useimmiten tärkeällä lastenhoitojärjestelyjen alueella. Sillä erot sukupuolten kohtelussa ovat yleensä pienet. Tämä tilastollinen tosiasia sekä slovenialaisten ja puolalaisten naisten suoriutuminen heidän omilla työmarkkinoillaan osoittavat, että sukupuolten välisiä palkkaeroja voidaan pienentää suotuisalla sekoituksella kansallisia menettelytapoja ja yksilöllistä neuvotteluvaltaa.\nRaportti: Analysis of the gender pay-gap in monetary and non monetary allowances and bonuses (Analyysi sukupuolten välisestä palkkaerosta rahana ja muuna kuin rahana maksettavien lisien ja bonusten osalta)\nPäivämäärä: 17. lokakuuta 2016\nCite this page © WageIndicator 2022 - WageIndicator.fi - Sukupuolten välisiä palkkaeroja eri puolilla EU:ta, mutta slovenialaiset ja puolalaiset naiset osoittavat, miten niistä voi päästä eroon - 02-11-2016


Malinen, Jaana; Haansuu, Kirsi (2015)\nKokemusasiantuntijatoiminnan iltapäiväseminaari järjestettiin 12.2.2015 Porvoon Laureassa yhteistyössä Kokemuksesta voimaa-hankkeen kanssa. Seminaariin osallistujia oli 39. Kutsu seminaariin lähetettiin sähköisesti Porvoon ja sen lähikuntiin eri sosiaali- ja terveydenhuollon yksiköihin. Seminaari järjestettiin sosiaali- ja terveydenhuollon ammattilaisille, alan opiskelijoille ja kokemusasiantuntijoille. Seminaarin tarkoitus oli edistää ja tuoda tunnetuksi koke-musasiantuntijuutta.\nTämän toiminnallisen opinnäytetyön tarkoituksena oli tuottaa uutta tietoa kokemusasiantuntijatoiminnasta ja miten sitä voisi hyödyntää mielenterveys- ja päihdetyössä. Vaaditaan vielä paljon töitä sen eteen, että kokemusasiantuntijoiden mukana olo olisi yleinen käytäntö hoitotyössä. Tarvitaan uudenlaisia ajattelutapoja ja niiden omaksumista sekä halua kehittää asiakaslähtöistä toimintatapaa.\nAineisto kerättiin kyselylomakkeella seminaaripäivään osallistuneilta. Aineiston perusteella seminaaripäivä oli hyvä tapa tuoda esiin kokemusasiantuntijuutta. Erittäin hyvänä koettiin ”Elävät kirjat” esitys, missä kokemusasiantuntija kertoi oman tarinansa. Kokemusasiantuntijoiden mukaan ottaminen tulevaisuudessa osaksi hoitotyötä nähtiin positiivisena asiana, se koettiin yhtenä uutena työkaluna, asiantuntijuuden jakamisena kokemusasiantuntijan kanssa.\nTulosten perusteella tulevaisuudessa sosiaali- ja terveydenhuollon ammattilaiset näkivät kokemusasiantuntijat mukana asiakastyössä ja palvelujen kehittämisessä. Asiakastyössä erityisesti kokemusasiantuntija koettiin tärkeäksi, sillä asiantuntijalla on loppujen lopuksi käytössään hyvin suppea ja lokeroitu tieto kun taas kokemusasiantuntija voi avata asiakkaan näkökulman ja näin saadaan myös parempi ymmärrys asiakkaan tilanteesta. Saatujen vastausten perusteella Porvoon seudulla kokemusasiantuntijuutta on hyödynnetty jo jonkin verran erilaisissa hankkeissa. Seminaari herätti ajatuksia tulevista kokemusasiantuntijan ja sosiaali- ja terveydenhuollon ammattilaisten yhteistyömahdollisuuksista.\nEnnaltaehkäisevä työ koettiin tärkeäksi mielenterveys- ja päihdetyössä. Varhainen puuttuminen ja ennaltaehkäisy ovat suuressa roolissa, koska näin pystytään vaikuttamaan palveluiden tarpeeseen ja hillitsemään kustannuksia sekä edistämään terveyttä ja hyvinvointia. Mielenterveys- että päihdeongelmien ehkäiseminen ja varhainen ongelmien tunnistaminen ja niihin puuttuminen nousevat korostetusti esille kaikissa ajankohtaisissa mielenterveys- ja päihdetyön ohjelmissa. Ehkäisevällä päihdetyöllä vaikutetaan päihteitä koskeviin tietoihin, asenteisiin ja oikeuksiin. Vaikutukset ulottuvat myös päihdehaitoilta suojaaviin tekijöihin, riskitekijöihin sekä päihteiden käyttöön ja käyttötapoihin yleensä.\nAsiasanat: kehittävä asiantuntijayhteistyö, kokemusasiantuntijuus, mielenterveys- ja päihdetyö, asiakasosallisuus


9.3.2019. SM-hallialkuturnauksen ottelusta Braggen kommentti: "Hyvä alku, huono loppu." SiiPe-KiPa 2 – 1 (1 – 3, 3 – 2, k1 – 0) | Kiteen Pallo -90\n9.3.2019. SM-hallialkuturnauksen ottelusta Braggen kommentti: ”Hyvä alku, huono loppu.” SiiPe-KiPa 2 – 1 (1 – 3, 3 – 2, k1 – 0)\nKiteen Pallo olisi tarvinnut puhtaan kolmen pisteen voiton Siilinjärven Pesiksestä, jotte haave päästä SM-halliturnauksen finaaliin olisivat vielä säilynyt. Se olisi kyllä edellyttänyt lisäksi vielä JoMan häviämistä sunnuntaina SiiPelle.\n– Ikävä kyllä yhteenkään hallipeliin emme ole päässeet läheskään parhaalla mahdollisella kokoonpanolla, harmitteli KiPan pelinjohtaja Raimo Bragge. KiPan vakiokokoonpanosta puuttuivat Hannes Pekkinen ja kotiuttaja Ville Liukku henkilökohtaisten syiden vuoksi. Kuitenkin jokaisella kokoonpanolla on pystyttävä pelaamaan eikä parin mihen puuttuminen saisi näkyä noin paljoa.\nOttelun alku lupasikin hyvää, sillä pelkällä viiden pelaajan kärjellään pelannut SiiPe oli pari vuoroparia täysin altavastaajana. Avausjakso vierasjoukkue KiPalle juoksuin 1 – 3. Juoksuista Valentin Ikonen iski kaksi ja Samu-Kalle Varonen yhden. Tuojina Ville Hämäläinen kahdesti ja Topi Hurskainen kerran.\nToisella jaksolla KiPa hukkasi kahdesti johtonsa ja SiiPe vei viimeisen tasoittavalla jaksovoiton juoksuin 3 – 2 jokeri Otto Hoffrenin lyömän pallon kirvottua linjassa räpylästä. Kaksi SiiPen tasoitusjuoksua iski lyöjäjokeri Kimmo Lukkari.\nKotiutuskilpailun alku oli KiPan kaikkien aikojen kehnoin: ensin kärpänen kolmoselta, sitten kolmesti viimeinen lyönti laittomaksi ja vain kerran edes kotiutusyritys, joka meni suoraan SiiPen parhaalle pelaajalle ja risti kotiin. SiiPe ai tarvinnut kuin Kimmo Lukkarin kotiutuskilpailuun kun hän löi tarkasti kolmoskopparin yli takarajalle ja Simo Vainikainen hölkkäsi helposti voittojuoksun kotiin.\nSiiPen Simo Vainikainen toi 3 juoksua ja vaihtoi 8/9 kertaa kärkeä eteenpäin.\nAlku lupasi hyvää KiPalle\nSiiPe aloitti avausjakson sisällä saaden yhden palon ajot koiuttajajokeri Kimmo Lukkarille, mutta tuloksena kahdesti risti kotiin.\nTasoittavalla KiPan kolmas lyöjä Valentin Ikonen löi etutilanteessa pallon läpi kakkosrajasta ja ulkona tuloksena olisi ollut 1+2 juoksua, mutta hallissa vain Ville Hämäläinen ehti kotiin tuoden 0 – 1 ja takapesät jäivät täyteen. Juha Toikka täytti ykköspesän ja palottomasta ajolähdöstä Samu-Kalle Varonen löi hidastetun ja kun pallo lensi ohi lukkarin, niin Topi Hurskainen toi 0 – 1. Toikankin ehtiminen kotiin oli aika lähellä. Kakkoskärjestä Veli-Matti Sigvart meni etenijäjokerina kärkeen ja Ville Kotro löi pallon läpi kolmosjatkeelta täyttäen takapesät. Jokeri Jiri Pippolalle vielä ajot, mutta sihti oli kateissa ja lyönti laittomaksi.\nValentin Ikonen kotiutti avausvuoroparissa Ville Hämäläisen\nToisen vuoroparin alkavalla SiiPen häntäpäästä numero 6, Juho Keinänen, paloi ykköselle ja muut kopitettiin pois tai jätettiin väliin. Etenijöitä ei kakkospesää pitemällä näkynyt ja lyöjät loppuivat.\nTasoittavalla KiPan Hämäläinen läi takaa keskeltä läpi ja kesän kunnarin sijaan eteneminen jäi kakksopesälle. Valentin Ikonen löi tyylikkäästi kkaosjatkeelle ja Ville Hämäläinen toi jo KiPalle 0 – 3 johdon.\nKolmanness vuoroparissa SiiPe sai jakson ainoan juoksunsa 1 – 3, kun virettään parantanut lyöjäjokeri Kimmo Lukkari kotiutti joukkueen parhaan, 8/9 kärkilyöntiä ottelussa vaihtaneen Simo Vainikaisen kopparin yli yllätäen pompanneella välilyönnillä.\nKiPan tasoittava oli ihmeellinen: 11 lyöjää ja vain yksi vapaataipaleen turvin edes ykköselle!\nViimeisen vuoroparin alkavalla KiPan ulkopeli kuitenkin toimi sisäpeliä paremmin ja lukkari Jesse Eskelinen sai tylsytettyä Lukkarin kotiutusyrityksen laittomaksi.\nEnsimmäisen jakson kärkilyönnit, kun KiPan oli vain kolmesti sisällä, menivät SiiPelle 16 – 14 (44% – 45%), mutta kolmostilanteet 4 – 6 KiPalle.\nKiPan peli kääntyi väärinpäin toisella jaksolla\nKiPa aloitti toisen jakson sisällä ja meni 0 – 1 johtoon, kun toisesta ajolähdöstä Samu-Kalle Varonen löi tarkasti kakkosjatkeelle ja numerolle 9 vaihdetty Ville Hämäläinen juoksi kotiin.\nTasoittavalla sisävuorolla SiiPen Mikko Lukkari tasoitti lyömällä keskelle väliin ja kotiin tuli Simo Vainikainen 1 – 1.\nToisessa vuoroparissa KiPa pääsi taas juoksun edelle, kun Samu-Kalle Varonen löi linjaan ja Veli-Matti Sigvart toi täpärästi 1 – 2.\nVeli-Matti Sigvartin täpärä 1 – 2 juoksun tuonti Samu-Kalle Varosen lyönnistä olisi kesällä ehkä vihelletty paloksi\nJa tasoituksen toi tuttu siilinjärveläiskaksikko: Mikko Lukkari taas palloa väliin ja kotiin Simo Vainikainen 2 – 2.\nKolmas vuoropari oli juoksuton vaikka molemmat saivat ajolähdön aikaan. Viimeisen alkavalla KiPan vaihtolyönnit sakkasivat eikä etenijää saatu kuin kerran kakkoselle.\nSiiPe vei viimeisen tasoittavalla jaksovoiton juoksuin 3 – 2 jokeri Otto Hoffrenin lyömän pallon kirvottua linjassa räpylästä ja kotiin tuli Eino Puustinen.\n← KiPa kohtaa SiiPen hallipelien alkulohkon toisessa ottelussa\nKesätöitä tarjolla Kiteen Pallossa →


Muovi-Heljanko pienentää muovikanisterin hiilijalanjälkeä 24 %\nSuomalainen uutuuskanisteri kiinnostaa kansainvälisesti\nSuomalainen pakkausvalmistaja Muovi-Heljanko Oy on ratkaissut, miten samanaikaisesti vähennetään muovikanisterin raaka-aineen määrää 24 % ja parannetaan kanisterin ominaisuuksia. Perinteiseen pienkonebensiinikanisteriin verrattuna uuden multilayer-kanisterin paino on kevyempi, kontaminaatioriski vähäisempi ja haihtumisprosentti lähes nolla.\n– Kanisterin hiilijalanjälkeä lähes 24 % pienentävälle uutuudelle on kysyntää niin Pohjoismaissa kuin Keski-Euroopassakin. Tavoitteemme on 30 % liikevaihdon kasvu vientimarkkinoilta, kertoo Muovi-Heljangon toimitusjohtaja SIMO HELJANKO.\n– Uusi raaka-aine ja teknologia estävät pakattavan aineen läpipääsyn kanisterin seinämästä. Sulkukerros pitää hapen sekä epäpuhtaudet kanisterin ulkopuolella ja bensahöyryt, kaasut sekä kemikaalit sisällä, avaa Muovi-Heljangon myyntipäällikkö Mårten Karlsson.\nHaihtuminen lähes 0 %\n– Yhdeksän kuukauden testitulokset osoittivat, että multilayer-kanisterin haihtumisprosentti on hyvin lähellä nollaa. Lisäksi kanisteri pitää muotonsa, ei pullistu eikä mene lommoille. Etiketit pysyvät siististi paikoillaan, mikä tukee tuotteen brändikuvaa, Mårten Karlsson tiivistää tuotteen hyödyt ympäristölle, asiakkaille sekä loppukäyttäjille eli kuluttajille.\nYksi Pohjoismaiden suurimmista sopimuspakkaajista, ruotsalainen Titab Pac AB toivottaa Muovi-Heljangon multilayer-kanisterin lämpimästi tervetulleeksi. – Vastuumme on kertoa asiakkaillemme paremmista pakkausvaihtoehdoista sekä ympäristönäkökulman että pakkaamisen suhteen, kiteyttää myyntipäällikkö Anton Wicksell.\n– Olemme etsineet tällaista muovikanisteria siitä lähtien, kun aloimme pakata alkylaattibensiiniä vuonna 1989. Nyt asiakkaamme voivat olla täysin varmoja, että kanistereissa on 5 litraa. Ja me vältymme ylitäytöltä.\n24 % vähemmän muovia*, 24 % pienempi hiilijalanjälki\n– Tuoteturvallisuus, vastuullisuus ja ympäristöystävällisyys ovat ohjaavia tekijöitä Muovi-Heljangon tuotesuunnittelussa. Huomioimme oman toimintamme lisäksi asiakkaidemme yritystoiminnan. Haluamme auttaa heitä valitsemaan sekä tuotteen että ympäristön kannalta parempia vaihtoehtoja, Simo Heljanko sanoo.\n– Multilayer-kanisterin hyödyt tulevat erityisen hyvin esiin pakkauksissa, joiden on oltava kevyitä ja tiiviitä. Esimerkiksi teknokemian tuotteet, kuten alkylaattibensiini tai liuottimet, vaativat happitiiviyttä, kun niitä kuljetetaan pitkiä matkoja tai varastoidaan kuukausia.\nInvestoinnilla tähdätään Pohjois- ja Keski-Euroopan markkinoille\nUusi kanisterilinjasto rakennettiin varta vasten uuden multilayer-kanisterin tuotantoon.\nLinjasto on täysin automatisoitu ja edustaa viimeisintä teknologiaa. Pohjoismaiden suurimmilla pakkausalan messuilla Göteborgissa lokakuussa 2018 lanseerattavan multilayer-kanisterin myynnille on myös asetettu kovat tavoitteet.\n– Uusilla investoinneilla tähtäämme heti Pohjoismaiden lisäksi Keski-Euroopan markkinoille. Tavoittelemme 30 % kasvua liikevaihtoon nimenomaan vientimarkkinoilta, Simo Heljanko kertoo.\n* Kun verrataan uutta 5 litran multilayer-kanisteria (paino 190 g) Pohjoismaissa valmistettuihin, yleisimpiin 5 litran pienkonebensakanistereihin (paino 250 g).


Business Woman: Vapaan asu ja Vierumäen syksyinen luonto\nViikonloppu sujui Vierumäellä vallan mainiosti. Syksyiset säät suosivat ja urheilupuitteet oli tietysti taas jälleen kerran vähintäänkin inspiroivat.\nViikonlopun tavoitteena oli saada heräteltyä kadoksissa ollutta urheiluintoa ja palata kotiin siinä kunnossa, että ruho tietäisi tehneensä töitä. Sunnuntaina kotiin paluun aikana alkoi tuntua siltä, että maanantaina saattaa aamulla ylösnousun yhteydessä sattua. Ja niinhän siinä sitten kävi ja pari päivää meni jäykistellessä. Ihan mahtava tunne!\nMuutama kuvakin tuli otettua viikonlopun aikana. Mukana oli lähinnä urheiluasuja ja sitten tämä syksyn monikäyttöisin hankinta eli Repeatin ponchomainen neule. Sen lisäksi, että kyseinen paita näyttää minusta kivalle, se on myös merinovillan ansiosta mielettömän lämmin.\nTämäkin viikko vaan katosi jonnekin ja perjantai on jo nurkan takana. Ja tiedättekö mitä! Minä pääsin kuin pääsinkin viikonlopun valokuvauskurssille, jee! Kuten kuvista huomaatte, kurssi tulee vähintäänkin tarpeeseen. En osaa kuvata pimeässä ja luontokuvauskin on vaikea laji. Mutta siis, huomenna illalla se vihdoinkin alkaa, jippiajei.\nTerveisin innokas koululainen.\nNiin ja hyvää viikonloppua teillekin!\nmaiju 27.9.2013 8.16\nIhania syksyisiä kuvia. Kivoja tunnelmia. Syksyssä on tuo parasta, että saa upeita asukuvia otettua metsässä.\nSusanna 27.9.2013 10.37\nOnnea koululaiselle! Minakin haluasin opiskella valokuvausta. Huivisi on todella ihana! :)\nMarre 27.9.2013 11.16\nIhania kuvia syksyisestä luonnosta! Ja on kyllä rouvastakin :) Tuo neule on ihana!\nMulla on urheiluinto kadoksissa... odottelen sen palautumista :)\nMrs. T 27.9.2013 15.06\nKauniita kuvia ja tuo neule on todella ihana!:)\nLumikuningatar 27.9.2013 19.50\nHarmi ettei törmätty Vierumäellä ;) mekin olimme siellä. Kivaa oli! Ja alkuviikon tiesi urheilleensa :) Tuota kuvaamaasi kohtaa ihastelin lenkillä, sielläpäin kuului aivan ihana veden solina! Minäkin pääsin valokuvausryhmän ylimääräiselle kurssille, tosin eri kaupungissa ja vähän myöhemmin, mutta yhtä innoissaan odotan tulevaa. Hyvää mieltä syksyyn!\nNonna 27.9.2013 21.00


Hoitosuositukseen tiukempi linjaus solariumin käytöstä - Kotimaa - Uutiset - MTV.fi\nHoitosuositukseen tiukempi linjaus solariumin käytöstä Kotimaa\nJulkaistu 29.01.2012 02:13\nMelanooman päivitetyssä Käypä hoito -suosituksessa otetaan aiempaa tiukempi kanta solariumin käyttöön. Solariumia ei suositella alle 18-vuotiaille eikä herkkäihoisille.\nSuositus vastaa nyt pohjoismaisten säteilyturvaviranomaisten kantaa, sanoo suositustyöryhmän puheenjohtaja, plastiikkakirurgian erikoislääkäri Ilkka Koskivuo Turun yliopistollisesta keskussairaalasta. Päivitetty suositus painottaa ennen muuta melanooman ehkäisyä eli liiallisen auringonoton ja ihon palamisen välttämistä. Mainos (uutinen jatkuu alla)\nMelanoomaa olisi päivitetyn suosituksen mukaan syytä hoitaa nykyistä säästeliäämmin, vaikka se vaatiikin aina leikkaushoitoa. Melanoomaepäilyn selvittäminen aloitetaan perusterveydenhuollossa epäilyttävän ihomuutoksen, esimerkiksi muuttuneen luomen, poistolla ja mikroskooppitutkimuksella. Todetun melanooman tai sen poistoarven leikkaushoito on keskitetty niihin sairaaloihin, joissa on mahdollisuus vartijasolmuketutkimukseen. Vartijasolmuketutkimus on tärkein syövän levinneisyydestä ja ennusteesta kertova tutkimus. Se tunnistaa potilaat, joilla uusiutumisriski on suuri.


Kaksi vasenta jalkaa!: Taikakuu & Markku Aro ja Diesel @ Kapakanmäki\nAurinko paistaa, grillit tirisee, nahka palaa auringossa, kesähameet hulmuaa ja hiki virtaa paikalla ollessaankin - se on kesä nyt! Vihdoinkin se on täällä! Sen kunniaksi tuli avattua kesälavakausi perjantaina Kapiksella aina niin ihanan Taikakuun sekä Markku Aron ja Diesel -yhtyeen tahtiin. Tämä lavakerta oli itselle poikkeuksellinen sillä olin liikenteessä mieheni kanssa eli minulla oli kerrankin pari mukanani, jonka kanssa tanssin koko illan. Tanssillisesti itselleni ilta siis ei ollut mitään ilotulitusta, mutta oma tanssinautintoni ei nyt ollutkaan se pääjuttu - vaan se, että parini oli perjantaina elämänsä ensimmäistä kertaa lavatansseissa. Eli tämä tanssiraportti kertoo nyt siitä, miten meillä oikein meni ja montako perheriitaa saatiin aikaiseksi..:D\nMiehen tanssitausta on siis sama kuin minun n. 2,5 vuotta sitten eli täysin nollasta on lähdetty liikkeelle. Ja kuten minullakin, on hänellä kaksi vasenta jalkaa - ainakin vielä toistaiseksi ;) Tavatessamme ilmoitin, että minulla on sitten tälläinen tanssiharrastus ja tanssilavoja aion koluta ahkerasti tulevaisuudessakin. Kerroin, että mukaan on enemmän kuin tervetullut jos vain vähääkään tämä touhu kiinnostaa. Ja kyllä myönnän, että tässä asiassa oma lehmä makaa puolittain siellä ojan puolella. Olisi mukavaa käydä lavoilla ns. vakitanssittajan kanssa ettei ilta olisi aina niin kovasti riippuvainen vieraiden hauista. Suurin osa parittomista tietää ainakin mitä tarkoitan ja samaa varmasti usea heistä toivoo. Myönnän senkin, että monta kertaa olen kateellisena katsonut sivusta vakiparien menoa lattialla, kun itsellä ei ole sattunut käymään sillä kertaa kummoinen tanssiflaksi ajatellen "toivottavasti minullekin joskus moista hunajata olisi tarjolla".\nMinun onnekseni mieheltä on löytynyt ainakin sen verran mielenkiintoa, että olemme treenanneet häntä kesälavakuntoon yksityistunneilla. Kuten viime postauksessa kirjoitin, on yksärit oikein mainio tapa oppia nopeastikin helpot lajit, joilla pääsee lavoilla mukavasti alkuun. En ole koskaan itse ollut yksityistunnilla, mutta suosittelen niitä enemmän kuin lämpimästi, jos tarvetta ilmenee. Todellakin hintansa väärti. No toki hyvällä opetuksella on osansa (kiitos Bettinalle!), mutta kun näin ensimmäisen tunnin jälkeen kuinka koskaan ikinä yhtäkään askelta tanssinut parini tanssi valssia niin leuka putosi kyllä polviin asti. Huikeaa! Minäkään en pystynyt aikoinani samaan suoritukseen! Yksäreillä olemme siis treenanneet valssia ja foksia. Näillä mennään nyt aluksi, koska näillä pärjää jo pitkälle ja voi helposti totutella tanssimiseen.\nSiispä näiden 2x1,5 tunnin setin turvin olikin jo viimeistään hyvä aika työntää parini suoraan altaan syvään päätyyn - Kapiksen perjantai-iltaan. Pakko se on oppia uimaan, jos haluaa pysyä pinnalla :D Meillä oli ajatuksena myös mennä Paville, koska siellä olisi ollut teemaan sopivasti ensimmäinen kerta lavatansseissa-erikoisilta ja lauteilla Hurma. Onneksi päädytiin kuitenkin Kapikselle, koska tansseissa oli mukavan väljää. Tanssittiin valssit ja aina tilaisuuden tullen foksia. Minusta mieheni suoriutui kokonaisuutena ensimmäisestä lavakerrasta enemmän kuin mallikkaasti ottaen huomioon sen, että tosiaan vain 3 h tanssia on hänellä pohjalla. Aluksi oli havaittavissa jännitystä, mutta loppua kohden selvästi pystyi jo rentoutumaan. Jalat toki sekosivat välillä askelissa, rytmi hukkui toisinaan ja tenkkapoo iski jonkun toisen tanssiparin yhtäkkisestä pysähdyksestä tai liikkeestä. Mutta kelläpä ei. Eniten olen ylpeä siitä, että hän sentään yritti. Kun askeleet sekosivat aloitettiin alusta vaikka sen kymmenen kertaa biisin aikana. Nyt kun ensimmäinen kynnys on ylitetty niin toinen ei ole enää toivottavasti läheskään niin korkea. Ja perheriidaltakin säästyttiin vaikka oltiin pari kertaa eri mieltä vallitsevasta rytmistä :D\nSunnuntaina mennään taas nimittäin silloin on Kolmilammin avajaiset. Tätä on kyllä niin odotettu! Kesäisen aurinkoista viikonjatkoa ja nähään viimeistään sunnuntaina Kolmiksella? :)\nLähettänyt Nora klo 22.5.17


MT: Suuret pankit tiukensivat metsäkiinteistöjen vakuusarvoja - Talous - Uutiset - MTV.fi\nMT: Suuret pankit tiukensivat metsäkiinteistöjen vakuusarvoja Talous\nJulkaistu 19.01.2015 05:15\nSuuret pankit ovat tiukentaneet metsäkiinteistöjen arvostusta lainojen vakuutena, koska ne eivät koe saavansa varmuutta pantin arvon säilymisestä. Asiasta kirjoittaa Maaseudun Tulevaisuus.\nNordea Pankin ja OP-pankkien mukaan syynä on uusi metsälaki, joka ei enää rajoita avohakkuita keskenkasvuisissa metsissä.– Vakuuden arvo muodostuu taimikoista ja kasvatusmetsistä, johtaja Panu Kallio OP-ryhmästä arvioi.\nEdellinen laki sääti uudistushakkuille metsien iän ja järeyden mukaiset kriteerit, mikä turvasi pankkien asemaa pantinhaltijana.Säästöpankit ja POP Pankit eivät ole muuttaneet käytäntöjään metsien vakuusarvoista.Maa- ja Metsätaloustuottajain Keskusliiton metsäjohtaja Juha Hakkarainen ihmettelee suurten pankkien linjaa.– MTK:ssa olemme valmiita keskustelemaan. Rahoitus pitää turvata, hän sanoo.\nKaupoissa yllättäviä tehoja digitaalisuudesta - tuntien työ tehdään vartissa Kesko rakentaa uuden kauppakeskuksen Helsinkiin


Tältä näyttää Ruotsin uusi Gripen – onko se myös Suomen seuraava hävittäjä? - Ulkomaat - Ilta-Sanomat\nTältä näyttää Ruotsin uusi Gripen – onko se myös Suomen seuraava hävittäjä?\nEsiripun verhot vedettiin sivuun ja teatterisavun keskeltä paljastui Ruotsin uusin ylpeys - harmaata haikalaa muistuttava hävittäjälentokone.\nTimo Myllyniemi, Linköping, Ruotsi\nRuotsin Linköpingissä koettiin keskiviikkona iltapäivällä nykypäivän ilmailumaailmassa harvinainen hetki, kun maailmalle esiteltiin uusi hävittäjälentokone. Sotatekniikan hirmuisen kallistumisen vuoksi hävittäjäuutuuksia ei nähdä aivan joka vuosi.\nSaabin uusi Gripen E on yksi viidestä hävittäjäehdokkaasta, jota Suomi harkitsee Hornetien seuraajaksi 2020-luvulla.\nSiksi Gripenin roll-out-tilaisuudessa oli myös Suomesta etenkin ilmavoimista ja puolustusministeriöstä vankka edustus.\nIlmavoimien komentaja, kenraalimajuri Kim Jäämeri myönsi, että hänenkin pitkällä lentäjän urallaan kyseessä oli ensimmäinen kerta nähdä uuden hävittäjän esittely. Kysymykseen, nähtiinkö tässä myös Suomen seuraava hävittäjä, vastasi kenraali diplomaattisesti.\n– Ei meille ole tarjottu vielä yhtään mitään. Tämä on vasta yksi meidän ehdokkaista. Olemme lähettäneet tietopyynnöt ja odotamme vastauksia vuoden loppuun mennessä.\n– Olimme tässä julkistamisessa pääasiassa vieraina. Huomenna torstaina keskustelemme Saabin ja Ruotsin valtion edustajien kanssa tietopyynnöstämme ja selvennämme sen sisältöä.\nSuomi lähetti keväällä tietopyynnöt neljälle maalle, joissa valmistetaan monitoimihävittäjiä, jotka voisivat täyttää Suomen vaatimukset Hornetin korvaajaksi.\nJäämeren mukaan kyseessä on nyt ensimmäinen johtotason virallinen vierailu hävittäjäehdokkaiden luona.\n– Ensi viikolla käymme Yhdysvalloissa ja Britanniassa ja kesäkuun alussa Ranskassa, paljasti Jäämeri IS:lle Linköpingissä.\nJäämeren johtamassa valtuuskunnassa ovat mukana mm. Hornetin korvaavan HX-hankkeen hankekoordinaattori Lauri Puranen puolustusministeriöstä sekä puolustusvoimien logistiikkalaitoksen apulaisjohtaja, insinööriprikaatikenraali Kari Renko.\n– Tällä tiimillä kierrämme kaikki maat, joiden puolustushallinnoille tietopyynnöt on lähetetty. Juhannukseen mennessä homma on hoidettu ja jäämme odottamaan vastauksia.\nGripen E:n ovat toistaiseksi tilanneet vasta Ruotsi omille ilmavoimilleen sekä Brasilia, joka alkaa valmistaa koneen kaksipaikkaista versiota.\nRuotsi tilaamien 60:n Gripen E:n hinnaksi arvioidaan yhteensä 35,6 miljardia kruunua. Hinta tosin voi vielä nousta dollarin kurssimuutoksen myötä, sillä merkittävä osa koneen tekniikasta on tilattu Yhdysvalloista.\nGripen E on uusin versio alunperin 1996 käyttöön otetusta Jas 39 Gripenistä, josta on olemassa kaksi mallia: A/B- sekä C/D -koneet.\nSaab markkinoi Gripen E:tä "älyhävittäjänä". Koska itse koneen ulkoasu ei paljoa poikkea jo 20 vuotta käytössä olleista aiemmista Gripeneistä, niin Saab käyttää valtteinaan mm. uuden mallin sisältämää uusinta tietotekniikkaa ja sen päivittämisen halpuutta.\nPääasialliset muutokset C/D-malliin verrattuina ovat uusi moottori, uusi tutka, suurempi runko, suurempi polttoainemäärä, uusi ohjusmalli sekä uudet sensorit.\nRuotsin ilmavoimien komentajan Mats Helgessonin mukaan Gripen E vastaa Ruotsin ilmaherruudesta vuodesta 2025 eteenpäin ainakin vuoteen 2045 saakka.\n– Ei ole mikään salaisuus, että tavoitteemme on kyetä vastaamaan venäläisten (koneiden) suorituskykyyn. Gripen antaa meille ylivoiman lähialuiden ilmatilassa - selkeästi paremman kuin aiemmin, totesis Helgesson Ny Teknik -lehdelle ennen julkistamistilaisuutta.


Club Nostalgia: Arkistojen aarteita\nKun syötän googleen 2000-luvun alun muoti niin en löydä siitä mitään tuttua. Vain julkkishöttöä ja niihin vaatteisiin ei kukaan normaali ihminen pukeutunut. Pystyn ehkä listaamaan jotain tähän nyt kun mielessä pyörii. Leveälahkeiset farkut (Only, Miss 60)muistan nämä erityisesti. Farkkumekot jotka ulottuivat polviin saakka ja joissa oli 3/4 hihat, oli sellainen takin ja mekon yhdistelmä. Niitä pidettiin samansävyisten levareiden ja lyhyen topin kanssa. Paidat olivat yleisestikin ihan kauhean lyhyitä, tämä on tuoreessa muistissa koska olen onnistunut saamaan käsiini kyseisen aikakauden vaatteita. Paidat olivat lyhyitä vuoteen 2008 jonka jälkeen tuli niitä ylipitkiä toppeja ja leggingsejä yhdistettynä minihameeseen. PMMP edusti myöhempää 2000-lukua vuonna 2006. Nylon Beat edusti 2000 luvun alkupuolta erityisen hyvin. Paljon farkkua, lyhyitä toppeja, leveät ylipitkät lahkeet. Unohdin korkeapohjaiset kengät. 2000 luvun alun housujen lahkeet olivat lähestulkoon aina ihan liian pitkät ja itselläni rispaantuivat kamalan näköisiksi. Talvella kastuivat ja jäätyivät. Nykyisin kenkäkaupan ikkuna näyttää samalta kuin 1998. Sitten oli narukiinnitteisiä farkkumekkoja. Yhtään kuvaa ei ole tai en löydä. Veluuriasuun en muista kenenkään pukeutuneen vaikka kuvahaku vilisee niitä. Kaupasta sai myös vakosamettilätsiä ja muuta kampetta vakosamettisena. Pidin sametista kovin, mutta käyttöikä kys. kankaalla oli ihan sairaan lyhyt. Pitkät karvatakit talvella, oli myös myöhemmin napatakkeja karvalla. T-paita pitkähihaisen päällä ja kalastajahattu, tätä harrastin itse :D Only valmisti tekonahkahousuja liiloina ja mustina, näitä näkyi koulussa joskus 2001.\nSeurasin As If-brittisarjaa 2003-2004, siinä kiteytyy aika hyvin perustallaajan muoti. Samoin American Pie-elokuvissa tai American Beautyssa. Huomaan edelleen jos joku ihminen käyttää samantyyppisiä vaatteita nykyisin. Se erottuu joukosta ja on minulle tuttua ja turvallista. Mä en haluaisin poiketa siitä muodista koska se menee mukavuusalueen ulkopuolelle.\nSitten tapaus Nightwish. Istuin Jepen sohvalla katsomassa maikkarin uutisia tai telkkaria ylipäätään. Olin Helsingissä ja lähdössä laivalle ensimmäistä kertaa elämässäni. 3510i kilahti ja sain ystävältäni Mandylta tekstiviestin: "Have you heard mitä on tapahtunut? Tarja Turunen erotettiin." Enempää en muista. Koska niistä ajoista en muista juuri mitään muutakaan. Siihen jäi ajanlaskuni Nightwishin parissa. Osaan lyriikat kolmanteen levyyn asti lähes ulkoa. Once jätti kylmäksi vaikka ei se huono ole missään tapauksessa. Omalla mittapuullani liian tuoreessa muistissa ja puhkikulutettuna. Ajanjaksolta elämässäni josta en muista kuin vähän.\nVasta nyt alan lämmetä Dark Passion Playlle, ei se koskaan huono ollut. Minulle vain liian erilainen siihen nähden mihin olin tottunut. En seuraa bändiä enää aktiivisesti, vaikka keikoilla olen käynyt kun ovat tulleet Etelä-Suomeen. Toisaalta en seuraa enää mitään bändiä aktiivisesti, elämän täyttää kaikki muu. Musiikkia kuuntelen kyllä päivittäin. Raskaampaa musiikkia harvemmin, kuuntelin sitä aikanaan niin paljon että vieläkin tulee korvista ulos.\nKeikoilla käyminen ei ole koskaan ollut kauhea intohimo, siellä on liikaa muuta hälinää että kuulisin musiikkia hyvin. Minusta vaikuttavampaa oli törmätä Floor Janseniin randomisti Tampereen kadulla. Okei Nylon Beatin keikka eturivissä oli kyllä mahtavaa, vaikka siellä tuupittiin ihan reilusti kyynärpäillä.\nEksyin erääseen retroblogiin ja yleensä retron kohdalla mun reaktio on: Niin kauhea että on pakko ostaa. Tykkään värikkäyydestä ja froteekan...\nEleganssia pitkällä hameella ja Modo Mion korulla\nTämän hetken innostuksia\nF90.0 Kiljusen Herrasväki\nVähän höyryä ulos


Kullalla konkurssiin - Savon Sanomat\nSuomi ei ole missään nimessä niin köyhä maa kullasta kuin Maamme-laulussa sanotaan. Himoittua keltaista arvometallia on kalliossa kautta maan ja erityisesti Lapissa. Kullan hinta on ollut maailmanmarkkinoilla varsin korkealla.\nKultakaivoskin voi mennä konkurssiin taitamattomalla tai holtittomalla talonpidolla. Tästä kertovat uutiset Sodankylän Pahtavaarasta. Erinomaisen tuottava kaivos on antamassa lopputilin kaikille sadalle työntekijöilleen, kun sen ruotsalainen omistajayhtiö Scanmining on ajautunut konkurssiin. Yhtiön nimissä ollut toinen kaivos on syönyt enemmänkin, mitä Lapista on vuoltu kultaa. Yhtiön omistajat ovat myös keinotelleet Tukholmassa tavalla, joka ei kestä päivänvaloa.\nPahtavaarassa piti riittää kultaa vuosikymmeneksi, mutta nyt sitä oli vain kahdeksi vuodeksi. Kaivettavaa olisi, puuttuu vain yrittäjää.\nKaivostoiminta on siirtynyt Suomessa yhä enemmän ulkomaalaisille yhtiöille. Uusien malmioiden etsintä ja kaivosten avaaminen vaativat suuria pääomia, joihin kotimaiset yhtiöt eivät halua sitoutua. Ne tekevät mieluummin tulosta toisten louhimalla mineraalilla.


Vapaaehtoisen puheenvuoro: Mitä Saapas-toiminta merkitsee minulle | Kainuun Sanomat\nJulkaistu: 12.1.2022 klo 11:55 Tarja Vehkaoja\n"Ihminen on olemassa, kun joku kuulee hänen tarinansa." Tästä Saapas-toiminnassa on kysymys – herkällä korvalla liikkeellä olemista, läsnäoloa nuorten ihmisten iloissa, suruissa, taisteluissa ja unelmissa!\nTämä on merkinnyt minulle etsiviä askelia kaduilla, pihoilla, puistoissa, kouluilla ja sosiaalisen median eri alustoilla. Se on merkinnyt vuosien varrella lukuisia askelia eri festareilla: Posion yöttömässä yössä, jossa pohjoinen kansa istuu tulilla. Askeleita Kalajoen hiekoilla, josta saapaslaiset ovat palanneet kotiin korvakäytävät hiekan vallassa. Kainuun festareista Vuokatin vaaran Pipe-fest ajalla on sydämessäni aivan erityinen paikka.\nSaapas-toiminta merkitsee yksilöllisten ja yhteiskunnallisten kipujen kohtaamista eläen siinä luottamuksessa, ettei ole toivottomia ihmisiä. On vain toivonsa hukanneita ja Saapas voi auttaa tuohon toivoon tarttumisessa. Se merkitsee myös pieniä hetkiä, joissa tarjotaan laastaria, olkapäätä, vettä, laturia tai kyytiä asianmukaisen avun piiriin.\nOlen lähtenyt Saappaan vapaaehtoiseksi tasan 40 vuotta sitten tammikuussa 1982. Koulutuksessa minua kosketti syvästi arvomaailma, jossa liityttiin ajatuksiin "Auta ensin eniten kärsiviä tai auta ensin sitä, joka on onnettomampi kuin sinä tässä hetkessä."\nYhteiskunnallinen vastuuni ja kristityn vastuu heräsi minussa. Rakkaus sai muodon Saapas-toiminnassa.\nVapaaehtoiset ovat aina olleet Saapas-toiminnan sydän. Saapas-ryhmässä olen kokenut yhteisöllisyyttä, jossa toimitaan tasa-arvoisina koulutustaustasta, ammatista, opiskelupaikasta, vaikeuksista tai menneisyyden kasvuolosuhteista riippumatta. Meitä monella tapaa rikkinäisiä ihmisiä tarvitaan toinen toistemme tukijoina.\nNeljän vapaaehtoisvuoden jälkeen minusta tuli erityisnuorisotyönohjaaja. Aloitin Nokian seurakunnassa 1996 kouluttamalla Saapas-ryhmän sinne. Vahva kotiseuturakkaus toi minut takaisin Kainuuseen jo samana vuonna. Alku ei työntekijänä ollut pehmeää perehtymistä. Työ alkoi tilanteesta, jossa vapaaehtoinen oli juuri loukkaantunut KatuSaappaan katuväkivaltatilanteessa vakavasti.\nKajaanin seurakunnan erityisnuorisotyönohjaajana olen edelleen sitoutunut Saappaan eri menetelmien käyttöön: KatuSaapas, FestariSaapas, NettiSaapas ja SaapasKahvila. Parhaillaan työstämme KouluSaappaan mahdollisuuksia. Vuoden 2022 yhteisvastuukeräyksen yksi kotimaan kohde on Saapas-toiminnan laajentaminen yhä uusille paikkakunnille ja kouluihin. Toteuttamalla Saapas-toimintaa seurakunnat sitoutuvat koko kirkon Ovet auki- strategiaan.\nNöyränä otan Saappaan elämäntyöpalkinnon vastaan samalla ajatellen niitä vuosien varrella rinnalla kulkeneita vapaaehtoisia ja työkavereita, joilla sydän on Saappaan muotoinen. Valtakunnallisesti Saapas-toimintaa koordinoiva Lasten ja nuorten keskus ry on myöntänyt Kainuuseen Saappaan elämäntyöpalkinnon myös pitkäaikaiselle vapaaehtoistyöntekijällemme, Paavo Kuvajalle sekä Saapasohjaajina toimiville Pasi Niemiselle ja Kari-Pekka Vehkaojalle.\nKainuun saapaslaisten ja vuosien varrella kohtaamiemme ihmisten kanssa haluan jakaa Viljo Kajavan runon sanat:\n"Eikö ole elämisen arvoista\nkun kaikkien yksilöllisten kipujen jälkeen\nharmaa lato nauraa akannauruaan\nKajaanin ev.lut. seurakunta\nsaapas nuorisotyö saapastoiminta erityisnuorisotyö elämäntyöpalkinto Tarja Vehkaoja


Juice elää valokuvissa | Yle Uutiset\nValokuvaaja Jokka Järvinen tunsi Juicen henkilökohtaisesti. Kuva: YLE / Päivi Solja\n3.6.2010 • Päivitetty 10.4.2012 02:04\nYleisölle lauantaina avautuva näyttely esittelee useiden eri kuvaajien teoksia. Tamperelaisista kuvaajista mukana ovat Harri Hinkka, Petri Nuutinen, Kimmo Torkkeli ja Jokke Järvinen, joka oli myös Juicen pitkäaikainen perheystävä.\n- Juice piti hyvää huolta ystävistään: hän kutsui kylään, laittoi ruokaa ja pyysi matkoillensa mukaan. Meillä oli myös jokavuotiset veneretket, joihin ei naisia huolittu - välillä oltiin kyllä pitemmillä matkoilla, joilla vaimotkin olivat mukana, Jokke Järvinen kertoo.\nJuice ei kuvaamisesta niinkään pitänyt, mutta ymmärsi, että niitäkin oli välillä otettava, koska valokuvilla oli oma tarkoituksensa. Järvisen mukaan Juice oli kuvissa enimmäkseen omissa oloissaan ja puuhissaan.\nSekä kuvaaja että Juice olivat erityisen mieltyneitä julisteeseen, jossa taiteilija näppäilee rakasta akustista kitaraansa mietteliään näköisenä.\n- Kuvaa ei ole käytetty missään muualla kuin Juicen siitä itselleen tilaamissa postikorteissa. Museo halusikin siitä sekä julisteen että kutsukortin. Kuvasta näkyy, ettei Juice koskaan poseerannut, vaan hän on siinäkin syventynyt soittimeensa.\nJuicen huumori näkyy muun muassa Kullervon kosto-nimisessä mustavalkokuvassa, jossa mies poseeraa ylävartalo paljaana ja aurinkolasit sekä vaalea peruukki päässään.\n- Se oli hauska kuvausessio; koko bändi kuvattiin sama peruukki päässä ja kaikilla oli suunnilleen samat ilmeet ja asennot. Tämä oli taas niitä Jussin hyviä ideoita, Jokke Järvinen nauraa.\nJuice halusi joskus myös itse päättää kuvauspaikasta. Esimerkiksi San Franciscossa pitkään etsitystä kirjakaupasta mies halusi ehdottomasti tallennettavaksi kuvan, jossa hän hymyilee näyteikkunan edessä.\n- Muuten häntä piti kyllä pyytää, kuten vaikka venekuvassa, jossa oikein aneltiin häntä ohjaamoon kapteeniksi. Sen sijaan esimerkiksi levynkannet on tietoisesti tehty.\nJokke Järvinen on ehtinyt tutustua näyttelyyn jo Kuopiossa ja kiittelee sen selkeää jaottelua kuvaajien mukaan. Hänen mielestään työt antavat yhdessä laajemman kuvan Juicesta, kuin mitä yksi kuvaaja olisi voinut tehdä.\n- Tietysti näyttely hieman herkistää, kun Jussi on taas näin esillä ja radiossakin levyt tuntuvat soivan entistä enemmän. On hienoa, että häntä muistetaan tällä tavalla.\nKatso lisää näyttelystä TR1:n nettisivuilta\nKulttuuriViihdeJuice LeskinenJuice Leskinen Grand SlamNäyttelytValokuvatMuusikotSuomirockPeruukitTaidegalleriatTaideMusiikkiTampereKutsumusKulttuuritapahtumatValokuvien esittelyKuvat


Asiakaspalvelutehtäviin rekrytoitaville mahdollisuus liiketoiminnan ammattitutkintoon - Careeria\nOsallistu lyhyeen kyselyyn Careerian Web-sivuista. Kyselyyn osallistumalla voit voittaa 50 € lahjakortin suomalaiseen kirjakauppaan.\nEtusivu AJANKOHTAISTA Asiakaspalvelutehtäviin rekrytoitaville mahdollisuus liiketoiminnan ammattitutkintoon\nAsiakaspalvelutehtäviin rekrytoitaville mahdollisuus liiketoiminnan ammattitutkintoon Sentraalin ja Careerian yhteistyössä\nCareeria ja Sentraali (Oy Eniro Finland Ab) ovat sopineet yhteistyöstä Sentraalin uudelle henkilöstölle järjestettävästä liiketoiminnan ammattitutkintoon johtavasta oppisopimuskoulutuksesta. Kumppanuuden tavoitteena on kehittää ja toteuttaa sellaisia toimintatapoja, joiden avulla Sentraali voi kannustaa jatkuvaan oppimiseen työssään heti työsuhteen alkumetreiltä lähtien. Koulutusyhteistyön avulla Sentraali ja Careeria vahvistavat Sentraalin kiinnostavuutta työnantajana uusien työntekijöiden rekrytoinnissa, sekä edistävät pitkäaikaisten työsuhteiden syntymistä.\nSentraali tarjoaa rekrytointivaiheessa uudelle työntekijälle mahdollisuuden Liiketoiminnan ammattitutkinnon suorittamiseen oppisopimuksella.\n– Tavoitteenamme on molemmin puoleinen sitoutuminen, ja tällainen toimintamalli auttaa luomaan pysyviä työsuhteita. Lisäksi haluamme kannustaa työntekijöitämme jatkuvaan oppimiseen. Vuoden kestäneen työsuhteen jälkeen oppisopimuskoulutuksessa tutkinnon suorittaneet työntekijät myös palkitaan kiitoksena hyvästä työstä, kertoo Mervi Kilpeläinen Sentraalin henkilöstöpäällikkö.\n– Koulutuskokonaisuus pitää sisällään sekä liiketoimintaosaamista että myyntiä ja asiakaspalvelua sekä lisäksi tapahtumatuotantoa, ratkaisumyyntiä tai markkinointiviestintää. Koulutus suunnitellaan jokaisen työntekijän henkilökohtaisen työ- tai opiskelutaustan mukaan ja opinnot toteutetaan monimuotoisesti verkko- ja lähiopintojen yhdistelmänä. Koulutuspäiviä on yksi kuukaudessa, muuten oppiminen tapahtuu työpaikalla omissa työtehtävissä. Careerian koulutusmalli perustuu hyväksi koettuun non-stop toteutukseen, jolloin opiskelut voi aloittaa tarvittaessa erittäin nopeasti henkilökohtaistamisprosessin mukaisesti, Careerian asiakaspäällikkö Marko Sinkkonen avaa koulutuksen toteutusta.\nTyösuhde- ja palkkaus\n050 389 2896\n040 653 0037\nHyvää kesää! Trevlig sommar! Happy summer!\nCareerian opiskelijakunta Care valittiin vuoden opiskelijakunnaksi! valittiin\nVauhtia jatko-opintoihin – Careerian teknisiltä aloilta edetään NOPSA-väyläopinnoilla suoraan ammattikorkeakouluun


Matkaaja kesäkuu 8, 2009\nIndonesiaan kuuluva Bali sijaitsee Intian valtameren ja Jaavanmeren välissä. Balin monipuoliset maisemat ovat sekoitus valkeahiekkaisia palmurantoja, tulivuoria, trooppisia metsiä ja vihreitä riisiterasseja. Paras aika matkustaa Balille on huhtikuusta syyskuuhun, sillä tällöin sataa vähiten. Lämpötila saarella on vuoden ympäri +30 asteen tuntumassa.\nSuomesta Balille ei tehdä suoria lentoja, joten saarelle on lennettävä esimerkiksi jonkun aasialaisen suurkaupungin kautta. Hyvä vaihtoehto on Kuala Lumpur, josta AirAsia lentää Balille noin 50 eurolla.\nBali on omalaatuinen ja monipuolinen matkakohde, jollaista ei varmasti löydy muualta maailmasta. Etelä-Balilta löytyvät saaren kuuluisimmat hiekkarannat, ja tänne kannattaa lähteäkin viettämään rantalomaa. Kuuluisin paikka on Kuta Beach, jonka pitkä palmujen reunustama ranta sopii hyvin auringonottoon ja mahtavat aallot surffailuun. Iltaelämää etsivien kannattaa suunnata Kutalle, sillä sen kaduilla on lähes loputtomasti ravintoloita ja baareja. Rauhallisempaa rantalomaa voi viettää esimerkiksi Sanurissa tai Nusa Duassa.\nKeski-Balilla sijaitsevasta Ubudista on kasvanut suosituksi matkailijoiden keskuudessa. Siellä voi ihastella lukuisia taidegallerioita, katsella tanssiesityksiä, nauttia ehkäpä koko Balin herkullisimmasta ruuasta ja rentoutua lukuisissa hienoissa hoitolaitoksissa, jotka tarjoavat mm. hierontoja ja kylpyjä. Kaupungista löytyy myös tutustumisen arvoinen Monkey Forest -temppeli. Ubud tarjoaa hyvät ostosmahdollisuudet ja hinnat ovat Kutaa alhaisemmat. Kaupoissa myydään vaatteita, puu- ja kiviveistoksia, astioita, maalauksia, matkamuistoja jne. Ubudista käsin on hyvä tehdä retkiä lähikyliin, ja nähdä todellista balilaista elämää.\nUbudista lähtee useita luonnonkauniita reittejä kohti pohjoista. Matkalla näkyy idyllisiä pikkukyliä, temppeleitä, puuveistämöitä, taidegallerioita ja vihreitä riisiterasseja. Tie nousee ylöspäin ja pian ilmakin muuttuu viileämmäksi. Matkalla voi yöpyä esimerkiksi Munduk -nimisessä kauniissa vuoristokylässä (esim. Puri Lumbung Cottages), josta voi tehdä kävelyretkiä lähiympäristöön tai käydä ihailemassa vesiputousta.\nPohjois-Balilla sijaitsee saaren toinen tunnettu rantalomakohde Lovina, joka on Kutaa selvästi rauhallisempi. Kohde on tunnettu delfiineistä, jotka tulevat joka aamu hyppelemään Lovinan edustalle. Auringonnousun aikaan Lovinasta lähteekin kymmeniä turistiveneitä näitä otuksia ihailemaan. Pohjois-Balilta (Singarajasta etelään päin) löytyy myös upea GitGit -vesiputous viidakon keskeltä.\nKoillis-Balilla mahtava tulivuori valtaa maisemat, jotka eivät ole yhtä vihreät kuin muualla Balilla. Gunung Batur -kraatterille pääsee kiipeämään järjestetyillä retkillä, ja sieltä avautuvat upeat maisemat kraaterijärvelle. Itä-Balin vihreät riisiterassimaisemat ovat kuin suoraan taideteoksesta tai satukirjasta. Idyllisessä Tirtaganga -kylässä voi vierailla vesipalatsissa tai käydä oppaan johdolla kävelemässä riisiterasseilla.\nLukuisat temppelit tarjoavat myös nähtävää ja koettavaa. Kuuluisimmat ovat järven rannalla sijaitseva kaunis Ulun Danu Bratan, vuorenrinteellä sijaitseva suurin ja pyhin Besakih sekä etelän jylhien maisemien Uluwatu.\nVaikka hintataso Balilla on viime vuosien aikana noussut selvästi, on saari silti edelleen edullinen matkakohde. Ruokailu ravintolassa maksaa noin 2-7 euroa. Parasta ruokaa saa ehdottomasti Ubudista, jonka sanotaankin olevan kulinaristien mekka. Erinomaisia ravintoloita Ubudissa ovat esimerkiksi Nomad ja Wayan Café.\nYöpymiseen Balilta löytyy vaihtoehtoja jokaiseen hintaluokkaan. Kutalla hinnat ovat esimerkiksi Ubudia korkeammat ja hotellit usein täynnä. Vaatimattomassa mutta perussiistissä hotellissa yö maksaa noin 15 euroa (esim. Dewa Bungalows). Balilta löytyy myös uskomaton määrä hienoa ja kalliita luksushotelleja kuten Kupu Kupu Barong Villas ja Amanusa. Yksi yö näissä luksushotelleissa saattaa maksaa jopa 600 euroa.\nRating: 9.1/10 (5 votes cast)\nThis entry was posted in Matkakohteet and tagged bali, Eksoottiset matkat, Rantalomat. Bookmark the permalink.\n← Kesämatka Pariisiin\nThaimaan krabi matkaopas →\n2 Responses to Bali lennot, nähtävyydet ja hintataso\nelokuu 2, 2010 at 3:55 pm\nBalilla vietetty aika oli yksi elämäni parhaita hetkiä!\nelokuu 9, 2010 at 12:23 pm\nOlin juuri Balilla ensimmäistä kertaa ja kolmen viikon aika oli ihana. Hindu-buddhalaisuuden vuoksi saarella on kiireetön ja ystävällinen tunnelma. Kannattaa silti varautua Kutan alueella vilkkaaseen liikenteeseen ja uskomattomaan määrään skoottereita! Jalkakäytävät ovat kapeita ja korkeita, joten lastenrattaiden kanssa en välttämättä lähtisi sinne. Taksilla ajelu on halpaa ja sitä kannattaa käyttää liikkumiseen. Kannattaa varautua tinkimiseen kaikkialla shoppaillessa, eikä kannata maksaa kuin 1/3 pyydetystä hinnasta. Yllätys oli myös juomarahan lisääminen laskun loppusummaan.. Yhdessä Nusa Duan rantahotellin baarissa saimme laskun, jossa oli 4e palvelumaksu!;D Viini ja väkevä alkoholi on todella kallista, mikä sekin oli yllätys. Paikallinen olut 2e-3e paikkeilla ja ruoka-annokset paikasta riippuen noin 3e. Edullista siis. Lomavaatteita löytyy joka kulmalta ja mekot 3e, shortsit 4e jne. Tinkiä kannattaa siis!\nSaaren ihanat nähtävyydet kannattaa kiertää. Otimme taksin päiväksi, hinta 40e sovittiin etukäteen kuskin kanssa. Kuski odotti kiltisti kun ihmettelimme paikkoja ja hän jopa neuvoi meitä minne kannattaa mennä. Kaikki taksikuskit tekevät näitä päivän keikkoja. Kuskit huutelevat uusista tila-autoistaan tien varsilla tarjoten kyytejä ja heidän kanssaan voi neuvotella kyydin hinnan varsin edulliseksi.


Kattoturvatuotteet Tammelaan kaikille kattotyypeille. Nopea toimitus, oikea mitoitus ja ammattimainen asennus! – Sadex Kattoturvatuotteet Tammelaan - Asennettuna | Sadex\nKattoturvatuotteet Tammelaan kaikille kattotyypeille. Nopea toimitus, oikea mitoitus ja ammattimainen asennus!\nKattoturvatuotteet Tammelassa kerralla kuntoon Sadexilta\nSadex tarjoaa kattoturvatuotteet Tammelaan ja lähikuntiin valmiiksi asennettuina. Saat meiltä kaiken mitä kattosi turvallinen kulkuyhteys tarvitsee katon huoltotöitä ja esimerkiksi lumenpudotusta varten.\nValikoimastamme saat turvamääräyksiä noudattavat, korroosionkestävät ja oikein mitoitetut kattoturvatuotteet Tammelaan ja lähikuntiin.\nSadexin kattoturvatuotteet Tammelaan:\nMeiltä saat kattoturvatuotteet Tammelaan laajalla värivalikoimalla, jolloin turvaratkaisut sopivat parhaalla tavalla talosi julkisivuun.\nHanki kattoturvatuotteet Tammelaan Sadexilta - vain yksi yhteydenotto riittää\nTeemme paikan päällä Tammelassa ja lähikunnissa kattoturvasi maksuttoman kartoituksen. Käymme läpi mahdollisten nykyisten kattoturvatuotteiden kunnon ja sen, mitä asianmukainen kattoturvasi tarvitsee.\nAsennamme kattoturvatuotteet Tammelan seudulla sinulle sopivana aikana. Sinun ei tarvitse olla paikalla kohteessa, sillä me hoidamme kaiken valmistelusta työmaan siivoamiseen.


Oldtimer: Kustannukset valvonta sekä vakuutukset\nVanha metalli neljällä pyörällä on trendikäs. Näin ei vain sen suosio, mutta myös hinta yli koskaan tuntenut. "Enää vain tavanomaiset epäillyt kaltaiset isot kissat, Coventry, nopea Schwaben nuolia tai tähtiristeilijä kadota saavuttamaton hinnan alueilla", kirjoitti äskettäin ammattilehti "klassinen auto markkinoilla" ja valitti, "Bullis ovat liian kalliita, ankkoja korkealle lento, ja niissä osavaltioissa on tuskin huutokauppa, joka ei vaadi varhaisessa Toyota land Cruiser. "\nItse asiassa: "Sillä oldie kehottaa oldie mutta riippuu kaiken" Johann Wolfgang von Goethe todennäköisesti jättää Gretchen tänään sanoa, hän muokkaa mukauttaa "Faust" nykyaikana. Ja se ei ole enää vain keräilijät syvät taskut tai harrastajat mustat kynnet, jotka ovat huomanneet heidän rakkautensa nelipyöräisiä antiikkia. Samaan aikaan keinottelijat hyödyntää aiemmin eras lennolle todellisia arvoja elimissä.\nHalpa vakuutus klassisia autoja\nValtavat kustannukset verot ja vakuutukset eivät kaikki ole pelättävissä. Päinvastoin. Siten vuosittaiset maksut vero on aluksi hyvin vaatimaton, jos ajoneuvo on himoitun H-levyt edessä ja takana on. Tällä rekisterikilpi historiallinen ajoneuvo luokitellaan kulttuuri- ja edullinen verokohtelu. Mutta vain, jos se on vähintään 30-vuotias, tekninen tarkastus on ohi, voi olla alkuperäisiä tai nykyaikaiset sisätilat ja hyvää kuntoa. Lisäksi moottori ainakin saman sarjan täytynyt päivitetty 30 vuotias tai ensimmäisten kymmenen vuoden aikana. Raportissa ehdotetaan auton 100 euroa. 191,73 euroa on valvoa sen jälkeen vuosittain johtuen - olipa se on Mercedes SSK tai Volkswagen Beetle. Ajoneuvot, joissa on H-levyjä voidaan siirtää ympäristön alueilla, joilla muutoin sovelletaan, olosuhteissa, ympäristön merkki ei tarvita.\nKoska voidaan olettaa yleensä, että asianmukaiset ajoneuvot ovat erityisen varovaisia ja harvoin liikkuu, monet vakuutusyhtiöt tarjoavat erityinen vintage tariffeja edullisin ehdoin. Kuitenkin yleensä alle joitakin lisäehtoja. Esimerkiksi edellyttää asiantuntija OCC Assekuranzkontor Lyypekistä kuten useimmat sen kilpailijat, lisäksi klassisia autoja, auton jokapäiväinen käyttö oldies jätetään saatavilla jokapäiväiseen käyttöön kotitalouksissa ja siten, yksityinen autotalli tai autokatos on oltava läsnä. Hänen Kuljettajan on yli 23 vuotta, mittarilukema ei saa ylittää 10 000 kilometriä vuodessa. Vastuuvakuutus räätälöidään auton ja alkaa 59,50 euroa vuodessa, sama pätee osittainen kattaminen 150 euroa liikaa, alkaen 47,60 euroa, jossa täyden vakuutuksen&# 8230;\nLukijat äänestävät kaunein klassisia autoja ja tulevaisuuden klassikko\nToyota tarjoaa muotoilu asusteita IQ\nRenkaan valvonta lisää turvallisuutta ja vähentää kulutusta


Saa selville oma kuntotasosi ja löydä liikunnan ilo - Firstbeat\n← Takaisin blogiin Saa selville oma kuntotasosi ja löydä liikunnan ilo\nsyys 7 2018 in Uutiset\nHaluaisitko tietää, missä kunnossa todella olet? Firstbeat Hyvinvointianalyysin avulla se on nyt mahdollista!\nStressiä, palautumista ja päivittäistä aktiivisuutta kuvaava Firstbeat Hyvinvointianalyysi on täydentynyt odotetulla Kuntotaso-ominaisuudella, joka kertoo tarkan arvion käyttäjän kuntotasosta vain puolen tunnin reippaasta kävelystä. Perinteisesti kuntotason testaaminen on vaatinut laboratorio-olosuhteita, mutta nyt jokaisella Hyvinvointianalyysiin osallistuva on mahdollisuus saada selville todellinen kuntotasonsa osana kolmen vuorokauden mittausta.\nMiksi oman kuntotason arviointi kannattaa?\nHeikko kunto ei ole välttämättä huono uutinen\nHyvä kestävyyskunto on olennainen osa kokonaisvaltaisen hyvinvoinnin palettia, sillä säännöllinen liikunta auttaa tutkitusti nukkumaan laadukkaampia yöunia sekä hallitsemaan paremmin stressiä. Hyvä olo taas näkyy konkreettisesti parempana jaksamisena ja työkykynä sekä korkeampana vireystilana. Kunnon kehittäminen onkin yksi tehokkaimmista keinoista lisätä omaa hyvinvointia.\nHyvinvointianalyysin Kuntotaso sopii kaiken kuntoisille, mutta onko huono kunto yhtä kuin huono uutinen? Ei sentään, sillä koskaan ei ole liian myöhäistä kehittää kuntoaan. Itse asiassa heikkokuntoiset hyötyvät nopeimmin jo pienestäkin liikunnan lisäyksestä, ja jo kolmen kuukauden harjoittelulla on mahdollista kohottaa kuntoa jopa 20 prosentilla. Kuntotason tulosta ei siis kannata pelätä, sillä oman kuntotason tietäminen on aina hyvä uutinen – kunhan vain reagoi heikkoon tulokseen ajoissa ennen terveysongelmien syntymistä.\nKuntotason hyödyt yksilölle, yrityksille ja hyvinvoinnin ammattilaisille\nKuntotason myötä Hyvinvointianalyysi auttaa kaiken kuntoisia ja ikäisiä löytämään liikunnan ilon ja kehittämään kuntoa paremman jaksamisen ja hyvinvoinnin edistämiseksi.\nYksilölle: Motivoi liikkumaan ja herättää kiinnittämään huomiota omaan arkiaktiivisuuteen.\nYrityksille: Kannustaa työmatkaliikuntaan sekä kehittämään aktiivisempaa työyhteisöä.\nAmmattilaisille: Toimii konkreettisena mittarina kunnon kehittämiseen ja seurantaan.\nOta selvää kuntotasostasi ja löydä liikunnan ilo! Hyvinvointianalyysi nyt tarjoushintaan 159 € (200€) Firstbeatin verkkokaupasta koodilla ”kuntotaso”. Tarjous voimassa syyskuun loppuun asti.\nTilaa Hyvinvointianalyysi Firstbeatin verkkokaupasta\nHyvinvointiasiantuntija, LitM, Firstbeat\nArtikkeli #Stressi & Palautuminen #Liikunta\nOlet tässä: Ajankohtaista Uutiset Saa selville oma kuntotasosi ja löydä liikunnan ilo


Koulukuljetusongelmien selvittäminen käynnissä – Valtaosalla oppilaista kuljetukset sujuvat ongelmitta – Keskilaakso\n2.9.2020 09:05 Keskilaakso 4 kommenttia\n← Kouvolan säästökuuri 4,9–6,6 miljoonaa euroa vuosina 2021–2024 – Lisäksi haetaan kertaluonteisia säästöjä\nPoliisi pyytää havaintoja Keltakankaalta anastetusta generaattorista →\n4 kommenttia aiheesta “Koulukuljetusongelmien selvittäminen käynnissä – Valtaosalla oppilaista kuljetukset sujuvat ongelmitta”\n2.9.2020 at 12:51\nKyydit eivät ole yhtenäkään vuotena vuoden 2012 jälkeen toimineet ongelmitta. Suurin ongelma on laittoman pitkät kuljetus ajat, joita ei kukaan kontrolloi. Kaupungin puolelta mitataan matkat jopa paikan päällä, jos ollaan lähellä sitä tilannetta, että kuljetusoikeus voitaisiin evätä. Kuljetusaikoja ei kukaan vahdi. Pelkkä pysäkille kävely kilometrin matkan takaa on päivittäisessä kulkemisessa 25 minuutin matka-aikaa jne. Iso asia on myös täysi piittaamattomuus ns erikoispäivien kyyditykset. Kuinka moni on saanut viestin ilmiö-, urheilu-, tms. päivien osalta: kuljetusoppilaat noudattavat sen ja sen päivän aikataulua. Eli joko tulevat paikalle pari tuntia etukäteen tai odottavat kyytiä kotiin muutaman tunnin. Huonoimmillaan kuljetus on jätetty vanhempien vastuulle. Kiellettyäni jälkikasvulta laittoman kyydityksen käytön vetosi rehtori oppivelvollisuuteen tai siihen etten voi ensimmäisenä koulupäivänä puuttua siihen, jos lapseni koulumatka kestää 3,5 tuntia. Olisi pitänyt kuulemma joustaa. Veikko Niemi iloitsee, kun valtaosalla matkat sujuvat. Minusta on hälyttävää, jos joku lapsi ei saa lainmukaista oikeutta perusopetukseen. Yhtä outoa oli lukea aikanaan yhden virkamiehen haastattelua, jossa hän totesi Kouvolassa tavoiteltavan sitä, että kaikki kuljetusoppilaat kulkisivat kouluun lakien mukaan.\nTörkeää lasten turvattomuutta kun tunteja odottaa koulukyytejä.\n2.9.2020 at 15:59\nKouvolan päättäjissä piilee ongelman ydin. Niin tässä kuin muissakin asioissa. Niemi sähläsi kouluasiat, koulujen lopetukset vauhdilla. Ja nyt ei pysty järjestämään koulukyytejä.\n2.9.2020 at 20:07\nKouvola: Suomen ainoa kaupunki, jossa virkamies on tyytyväinen, kun suurin osa perusopetuksen lapsista saa perusopetusta niin kuin lainsäätäjä on määrännyt.\n3.9.2020 at 08:26\nJa taas lisää kouluja aiotaan sulkea. Eihän nykyisetkään kuljetusoppilaat pääse ongelmitta kouluun. Entä kun kyyditettävät ja pysäkit lisääntyvät, luultavasti myös kuljetusajat vielä tämän myötä osalla oppilaista taas pitenevät. Epäilen että kuljetuskustannuksissa menetetään ”säästö” eikä kukaan ajattele lapsia. Taitaa olla aika suunnitella veroeurojen siirtoa jonnekin muualle Kouvolasta.


Muut luottamustoimet | Turun seudun psykologiyhdistys\nTUPSYN JÄSENET LIITTOVALTUUSTOSSA\nSuomen Psykologiliiton päätäntävaltaa käyttävänä elimenä toimii liittovaltuusto ja toimeenpanevana elimenä hallitus. Jokainen Psykologiliiton jäsenyhdistys valitsee vaalivuonna liittovaltuustoon jäsenäänestyksellä yhden jäsenen ja kaksi varajäsentä kutakin alkavaa kahtasataa jäsenyhdistyksen jäsentä kohti. Liittovaltuusto kokoustaa vuoden aikana kaksi kertaa, keväällä ja syksyllä, valtuustoon valittujen jäsenten toimikausi on kaksi kalenterivuotta.\nTavoitat liittovaltuuston varsinaiset edustajat sähköpostilla osoitteesta liittovaltuusto(at)tupsy.fi ja edustajien varajäsenet osoitteesta liittovaltuusto-vara(at)tupsy.fi.\nTupsyn varsinaiset edustajat liittovaltuustossa kaudella 2022–2023 ovat:\nTupsyn liittovaltuustoedustajien varajäsenet kaudella 2022–2023 ovat:\nTUPSYN JÄSENET PSYKOLOGILIITON HALLITUKSESSA\nLiittovaltuusto valitsee liiton hallituksen puheenjohtajan, varapuheenjohtajan sekä 5–9 varsinaista jäsentä henkilökohtaisine varajäsenineen. Hallituksen kausi on kaksivuotinen. Hallitus johtaa liiton toimintaa valtuuston asettamien suuntaviivojen mukaan.\nToimintakaudella 2022–2023 Psykologiliiton hallituksessa varsinaisena jäsenenä toimii:\nTUPSYN JÄSENET AMMATTIEETTISESSÄ LAUTAKUNNASSA\nAmmattieettinen lautakunta on Suomen Psykologiliiton valmisteluelin kysymyksissä, jotka koskevat psykologien ammattietiikkaa ja heidän epäiltyjä rikkomuksiaan Pohjoismaiden psykologien ammattieettisiä sääntöjä vastaan. Lautakunta seuraa psykologien ammattietiikan kehittymistä, neuvoo psykologeja ammattieettisissä kysymyksissä sekä tekee selkoa ratkaistuista asioista. Lautakunnan tulee selvittää epäiltyjä rikkomuksia Pohjoismaiden psykologien ammattieettisiä sääntöjä vastaan sekä suositella Suomen Psykologiliiton jäsenyhdistystä ryhtymään tarvittaessa kurinpidollisiin toimenpiteisiin. Tarkempia tietoja lautakunnan toiminnasta löytyy Psykologiliiton kotisivuilta.\nToimintakaudella 2022–2024 Psykologiliiton ammattieettisessä lautakunnassa toimii:\nKatariina Ensomaa (vpj)\nTUPSYN JÄSENET LIITON AMMATILLISISSA TYÖRYHMISSÄ\nPsykologiliitossa toimii aktiivisesti useita ammatillisia työryhmiä. Niiden tehtävä on mm. valmistella esityksiä ja kannanottoja Psykologiliiton hallitukselle. Ne tekevät myös omaa toimialaansa koskevia selvityksiä ja järjestävät neuvottelupäiviä. Laajemman kuvauksen liiton työryhmien toiminnasta sekä listan kaikista työryhmistä ja työryhmien jäsenistä löydät Psykologiliiton kotisivujen jäsenalueelta. Alla on nimetty Tupsyn jäseniä, jotka toimivat liiton työryhmissä.\nAikuisten mielenterveystyön psykologien työryhmä Mira Karrasch\nAmmatinvalinta- ja uraohjauksen psykologien työryhmä Elisa Viherkoski\nEko- ja ympäristöpsykologian ammatillinen työryhmä Marke Koskelin (pj)\nMonikulttuuripsykologian työryhmä Antti Klemettilä (pj)\nOpintopsykologien työryhmä Tiina Tuominen (pj)\nPerusterveydenhuollon psykologien ammatillinen työryhmä Eva Ora\nSeksuaalisen suuntautumisen ja sukupuolen moninaisuuden työryhmä Katarina Alanko\nVarhaisen kehityksen ja perhesuhteiden ammatillinen työryhmä Riikka Korja (pj)


Ulkoministeri Pekka Haaviston kohtalo al-Holin jupakassa ratkeaa – perustuslakivaliokunnalta odotetaan kantaa tällä viikolla | Kaleva\nUlkoministeri Pekka Haaviston kohtalo al-Holin jupakassa ratkeaa – perustuslakivaliokunnalta odotetaan kantaa tällä viikolla\nPerustuslakivaliokunta kokoontuu maanantai-iltana ylimääräiseen kokoukseen ulkoministeri Pekka Haaviston tapauksessa. Valiokunnalta odotetaan tällä viikolla mietintöä siitä, onko Haavistoa vastaan tarvetta nostaa syyte valtakunnanoikeudessa.\nMinisteri Pekka Haavisto ajautui ulkoministeriön virkamiehen kanssa törmäyskurssille al-Holin leirin suomalaisten kotiuttamisessa. Jupakkaa selvittäneen perustuslakivaliokunnan mietintöä odotetaan tällä viikolla.\nTällä viikolla selviää, uhkaako ulkoministeri Pekka Haavistoa (vihr.) syyte vai ei. Perustuslakivaliokunnan on määrä saada valmiiksi mietintönsä siitä, rikkoiko Haavisto lakia al-Holin leirillä olevien suomalaisten kotiuttamiseen liittyneissä virkatoimissaan.\nValiokunta kokoontuu ylimääräiseen istuntoon maanantaina illalla, mutta mietintö ei valmistu vielä silloin.\n– Kokouksessa luetaan mietintöluonnos, mutta ei ryhdytä muutoin käsittelemään sitä. Arviolta luku kestää noin tunnin. Tiistain kokouksessa jatketaan sitten luonnoksen käsittelyä, kertoo puheenjohtaja Johanna Ojala-Niemelä (sd.).\nValiokunta pitää tiedotustilaisuuden mietinnön valmistuttua.\nKeskusrikospoliisi sai heinäkuussa valmiiksi valiokunnan pyytämän esitutkinnan asiasta. Sen jälkeen valiokunta on perehtynyt noin tuhatsivuiseen esitutkintapöytäkirjaan sekä kuullut uudelleen asiantuntijoita ja Haavistoa.\nHaavisto siirsi virkamiehen syrjään al-Holin hoitamisesta\nKymmenen oppositioedustajan tekemän muistutuksen perusteella käynnistyneessä tutkinnassa on kyse siitä, syyllistyikö Haavisto virka-aseman väärinkäyttöön tai virkavelvollisuuden rikkomiseen antaessaan määräyksen siirtää konsulipäällikkö Pasi Tuominen syrjään al-Holin tapauksen hoitamisesta. Tuominen oli ollut viime syksynä Haaviston kanssa eri mieltä suomalaisten Isis-naisten ja näiden lasten kotiuttamiseen liittyvästä operaatiosta. Haavisto on jatkanut ministerinä tapauksen selvittämisen ajan.\nLopullinen päätösvalta täysistunnolla\nMahdollisesta syytteen nostamisesta päättäisi eduskunnan täysistunto perustuslakivaliokunnan mietinnön pohjalta. Syytekynnys on ministerin osalta melko korkea. Syyte voidaan nostaa, jos valtioneuvoston jäsen on tahallaan tai törkeästä huolimattomuudesta olennaisesti rikkonut ministerin tehtävään kuuluvia velvollisuuksiaan tai menetellyt muuten virkatoimessaan selvästi lainvastaisesti.\nSyyte käsiteltäisiin valtakunnanoikeudessa ja sitä ajaisi valtakunnansyyttäjä. Valtakunnanoikeuden tuomioon ei saa valittamalla hakea muutosta. Oikeuden kokoonpanoon kuuluu tuomareiden lisäksi eduskunnan valitsemia jäseniä, kuten kansanedustajia.\nSuomalaisäitejä paennut lapsineen\nValtioneuvosto päätti al-Holin leirillä olevien suomalaislasten kotiuttamisesta kiivaan poliittisen keskustelun jälkeen noin vuosi sitten. Linjauksen mukaan lapset pyritään kotiuttamaan mahdollisimman nopeasti, mutta velvollisuutta aikuisten auttamiseen ei ole. Käytännössä ulkoministeriö joutuu varautumaan myös äitien kotiuttamiseen, koska leiriä hallinnoivat kurdit ovat kieltäytyneet päästämästä leiriltä lapsia ilman äitejään.\nAl-Holin leirillä on kerrottu olleen noin kymmenen suomalaisäitiä. Suomalaisia lapsia leirillä on ollut kolmisenkymmentä. Suomeen on kotiutettu toistaiseksi kaksi orpolasta.\nOmin voimin leiriltä on paennut ainakin neljä perhettä. Ulkoministeriö tiedotti kesäkuussa, että kolme naista ja yhdeksän lasta saapui Suomeen Turkin kautta. Elokuussa ministeriö kertoi, että leiriltä oli palannut suomalainen äiti alle 10-vuotiaiden lastensa kanssa. Ministeriö ei kommentoinut lasten tarkkaa määrää. Myös tämä perhe oli paennut leiriltä ja lentänyt Suomeen Turkista.\nVarsinaisia kotiutusvalmisteluja on entisestään vaikeuttanut koronapandemia, joka on muun muassa rajoittanut liikkumista alueella.\nal-Holin leirin suomalaiset Perustuslakivaliokunta Pekka Haavisto